
Oma tuba, oma luba. 


Oma tuba, oma luba. 
1. 


Mis on minu elu? Tühi töö ja vaimu närimine, muud 
mitte midagi! — Ela ja talla, liigu ja lase ennast vaevata 
hommikust õhtuni, ja kelm ja koer, laisk ja päevavaras oled 
sa veel päälekauba. Hääd kõhutäit süüagi ei saa sina kõige 
oma vaeva eest, ja riided — need on enam narukaupmehe 
kotitäide kui minu ihukate. Maja on minul ka kui hää sea- 
laut, ja seegi võib homme juba teise pärandus olla. Häämee- 
lega muudaksin ma tema inimese elumajaks ümber, Jupjaksin 
seinad, teeksin suitsutoru pääle, landpõranda alla, suured ak- 
nad ette, hääd uksed seinte sisse, tubliahju soenduseks; aga 
siis oleksin mina viimast aastat tema peremees. Igaüks teda 
siis himustaks, igaüks oma poole kisuks ja suurema rendiga 
ära neelaks. 

Seeneta ja suitse aga vanaviisi edasi, siis ei tule sind 
ükski nuusutama! 

Mu isa oli tubli puusepp; anna, Taevataat, tema kehale 
rahulist hingamist kalmukünkas ja ülenda tema suremata hinge! 
Tema oleks võinud ühe aastaga maja teiseks muuta, aga kui 
mina temale seda nõu andsin, ütles tema: »Poeg, ole kaval 
kui madu ja tasane kui tuikene ja jäta kirves ennemini roos- 
tetama, kui et sina teda "maja juures liigutaksid; sellest ei 
sünni meile muud kui häda!“ Ja temale jääb õigus. Meie 
maja ei ole mitte meie omandus, vaid võõra, ja võõral on 
küll ehk hää meel, et meie teda ilusaks ja nägusaks ehitame, 

aga siis ka seda suurem õigus enampakkujale ära anda. 
Linnu kombel lendajad oleme meie, vaesed eesti rendipere- 
mehed: see aasta siin, kes teab, kus tuleval aastal. 


See maa ei ole enam meie maa, need majad ei ole 
mitte enam meie majad, nemad on nüüd võõra, meie pääle 
tungiva rahva majad ja maad, ja seda õigusega: nemad on 
meid sõjas ära võitnud, meid orjaks teinud, ja nüüd peame 
seda kandma, mis nemad pääle panevad. Urise ja nurise, 
süda, kui palju sa tahad, aga kel võit, sel võimus. See on 
terve tõsi, ja iga külalaps tunneb seda olekut maast mada- 
last. Neis raudahelais ohkas meie rahvas sajad aastad, aga 
viimaks ometi katkes raudahel, ja päike viskas kiired armu- 
jikult pimedusesse. Eestlane lunastas rahaga oma maa lapikese 
viisil vangist ja ehitas pesakese pääle, mida ta oma toaks, 
oma maaks võis nimetada. 


Iga aastaga paraneb meie põlv, aga väga pikkamisi. 
Veel lähevad aastasajad ajasängi puhkama, kuni eesti lapsed 
võivad ütelda: ,,Nüüd künname jälle oma väljade pääl ja 
elame oma majades!“ Need põllud ümberselle maja on kõiki 
meie rahva häid ja kurje päevi näinud. Kui sinul, emalik 
maapind, suu oleks, küll sina võiksid seletada ja kõnelda, 
mil ajal vesi sind veel kattis ja omaks nimetas, mil ajal 
hirmsad konnad ja sisalikud su pääl roomasid, mil ajal ehk 
mammut su küüra tallas, ja mil ajal esimene eestlane su 
selga lõhestas ja su haavadesse esimese peotäie vilja rapu- 
tas, mil ajal Kalevi kangem poeg sõjavankrit vägevate tegu- 
dega veeretas, ja Vanemuine temast laululõnga kuldseks kan- 
gaks kudus, ja eesti piigad ja noormehed õhtutel tema suust 
lugusid õppisid ja Taara auks kõõrutasid. Sa, maapind, võik- 
sid ka kuulutada, kui palju verd sa vastu tahtmist pidid oma 
sisse imema, mis orjapiits rahvast välja pigistas, aga sa ma- 
gad rahuga. Maga aga rahuga ja toida meid veel, kuni sa 
jälle rõõmsaid päevi näha saad; sest — ,,tulevased päevad 
sull “toovad rõõmustust!“ 


14 


Siis saab Vanemuine lustil su turjal tantsima ja nagu 
vanasti kenamaid lugusid luuletama, Lämmeküne laanes kar-. 
gama ja Vibuane metsas ja võsas pidustama, Vanaisa aga 
valguseriigist vanikuid õnnistades maha külvama. Siis sei- 
sad sa, maapind, pruudiehtes ja kosutad inimeselapsi kange 
mõduga, kes vahtu vastu taevast Vanaisa auks viskavad. 

Siis saavad veel mu kondid kalmukünkas kargama ja 
eesti põlve õndsaks kiitma: Koit kaisutab Hämarikku ja mõ- 
lemad hüüavad: ,Õndsad need, kes puhtad südamest on, 
sest nende päralt on riik pilvede all ja nende pääl.“ Aga 
nüüd tööle, luuletusel on oma aeg ja tööl oma aeg, ja aega- 
mööda asjad käivad. | 

Lahvardi Kristjan sügas'kuklatagust, sülitas korda kolm* 
ja tõttas oma koplisse, kus ta kirve kätte tõmbas ja haoku- 
busid köitma hakkas. Kevadine päike viskas soojasti kiiri 
tema selja pääle, tuuleõhk oli vaikne; varssi jooksis higi 
mööda Kristjani palgeid; ta pühkis otsa eest märga ja ütles: 
»Oma palge higi sees pead sa leiba sööma, ja töö on kõigi 
kurjade mõtete ots.“ 

Ta viskas kuue kampsoni päält maha, ja kubu sündis 7 õ— 
koo kõrva. Arvata sada vihku oli valmis, sääl astus kärmete 
sammudega metsavaht Kristjani poole, ilma teretamata; kui 
mõni mõisnik ehk uhke kirikisand käratses ta juba eemalt" 

»Kristjan, mis sina nüüd hullad; sa tead, et mõisa poolt. 
puuraiumine talupoegade radades ära on keelatud.“ 

»Tere ka, metsaisand, jätke käratsemine maha, minu 
kontrahis seisab, et mina oma põllu ja heinamaa hagudest 
pean puhastama, ja seda mina ka ausasti täidan.“ — 

»See ei ole tõsi; anna kirvas siia, ja reede tuled koh- 
tusse.“ 

»Jäta tülitsemine maha, metsaisand, kirvest mina ka 
ära ei anna, vaid pruugin teda veel võsade kaotamiseks.“ 

Kristjan haaras pajupuhma pääst kinni, ja mõne löögiga 
oli selle elurammu kaotatud. 

»Kui aulikul metsaisandal metsas aeg igavaks läheb ja 
saapaid muidu tahab kulutada, siis sõitke kahel ratsul mõisa 
ja kaevake minu pääle,“ lisas ta naerul juure. 

»Anna kirves siia, talupoja-lurjus!“ kisendas metsavaht. 
»Ehk muidu võtan selle vägisi.“ 

»Mina näen, et tõsi taga on, siis ütlen mina ka-suu- 
täie tõtt: tee, et sina minu koplist välja saad, ehk muidu=. 
viskan sinu kui takukoonla üle aia; mõisahärra sõitis veel 
kahe päeva eest ratsa siit läbi ja andismulle luba, õieti käs- 
kis mind oma kopli hagudest puhtaks laastata ja harvad suu- 
remad puud kasvama jätta. Kas kuuled nüüd?“ 

»Ära ole nii ninakas, noormees! Tead, et tuleval ke- 
vadel kontrahi-aeg täis on ja siis uue mõisast pead vastu 
võtma või oma teed minema. Mina olen vana metsavaht, 
olen sinu isaga mõnda noota vedanud, küllap sinuga ka varssi 
valmis saan.“ 

»Ütle parem: olen sinu isa kaks korda mõisas veriseks 
peksta lasknud, aga need ilmasüüta hoobid äratavad sind igal 
ööl unest, ja kui sina kord hauda kukud, kisendavad nad 
sulle surmalaulu veel järele.“ 


Metsavaht pööras ümber ja sammus minema; tee pääl 
põrutas ta rusikaga mööda püssipära ja ütles: ,Oh sa viimane 
narukael! Näe, kui uhke ja ninakas; küll mina su nina ot- 
sast tüki maha oskan raiuda. Just kui oma isa suust maha 
kukkunud, kes mind ilmaaegseks leivaraiskajaks ja Jumala 
päevavargaks pidas. Oot, oot, Kristjan, ühe aasta sees oled 
sa härra meelest esimene kelm ja metsavaras, ja siis jäta 
Lahvardi talu jumalaga ja kerja, kui tahad. Tema nol'k 
julgeb oma isa veel minule:ette heita, kellele ma kaks korda 
tugevasti kupusarved pehme koha pääle tõmmata - aitasin. 
Noh, ta oli neid täiesti ära teeninud, ja minu süda ei valuta 
sugugi selle üle, ehk küll terve vald seda ülekohtuks arvas. 
Tema pojale tahaksin mina aga aadriarstiks olla, temal näitab 
liiga must veri sarve all pakitavat.“ 

Metsavaht Tõmm sammus heinamaal edasi, Kristjan aga 
istus künka otsas, käed ristis, ja ohkas: ,,Vana isanülgija 
olen täna väga ära pahandanud, temal on libe keel ja ussi 
meel; kes teab, mis õnnetust ta minu pääle saadab? Tulgu, 
mis tuleb, ja saagu, mis saab, mina olen poissmees ja võin: 
kohta ja tööd igal pool leida, aga tema tütrest Leenust on 
minul väga kahju. See on tuline tööinimene ja vaatab teist- 
suguste silmadega eesti rahva pääle kui tema verejanuline 
isa, kes täiesti ennast mõtleb kes teab mis untsaka olevat. 
Küll tema nüüd mõisas oma vorstivormi laiutab ja sõnad ha- 
nerasvaga libistab. Tõsi jääb tõeks: eestlane, sa oled iga- 
ühele torkida ja sõimata; väga kahju, et suur Jumal veel 
meid maapinna pääl roomata laseb. Minu isal on õigus, kes 
ütles: ,,Kuri hunt ja saksa ori on mõlemad ühesugused 
kiskjad loomad!“ Aga mina pean hundile võru. nina pääle 
panema, siis ei saa ta hambad mind purustada.“ 

Kristjan viskas riided õla pääle ja sammus kodu poole. 
Kodus tõmbas ta sugu paremad hilbud selga, tõttas otse 
mõisa ja palus härra jutule. 

Toapoiss oli Kristjani lapsepõlve-sõber ja teadis härrale 
Kristjani palumist nõnda ette panna, et ta kohe vastu võeti. 

Mõisahärra, pikk priske mees, keskmistes eluaastates, 
astus ettetuppa ja küsis käigu järele. 

Kristjan vaatas lahke näoga ta otsa ja ütles: ,Aulik 
härra, mina olen teie käsku oma kopli pärast täna täitnud 
ja seda hagudest puhastanud, aga metsavahi-isand Tõmm tuli 
sinna vahele, tahtis minu kirvest ära võtta, ja kui mina seda 
ei annud, lubas ta mind talust välja ajada ja kes teab mis 
veel teha. Tulin kohe teie palvele, mind selle kurja libeda 
keele eest kaitsta.“ 

»S00, 800, hää küll, oli parem, et ise tulid; küll ma 
temale ütlen, et sind sinu kopli juures rahule jätab; mine 
aga nüüd rahuga koju ja puhasta seda edasi!“ 

»Tänan aulikku härrat!“ 

Ta kummardas alandlikult ja pööras sammud kodu poole. 


2 - 17 


Härra vaatas tagant järele ja urises: ,,Sellest mehest 
saab tugev talupoeg: karske kui hobune, kartmata kui lõvi, 
aga tasane kui lammas! 800, 800, jaa, jaa, Kristjani silmist 
paistab päris eestlane välja.“ 

Selsamal ajal jõudis ka metsavaht Tõmm oma majasse, 
viskas mütsi vastu põrandat, püssi nurka, kiskus karvu, tam- 
pis jalgadega ja pomises: 

«Homme, homme lähen ma mõisa, ja siis, Lahvardi Krist- 
jan, hoia püksinööbid, et neid öövaht vägisi lahti ei kisu. 
Leenu, Leenu! Kus sina logeled, Leenu!“ 

»Mis sul vaja on, armas isa?“ küsis Leenu elaja tali- 
tuselt laudast jookstes. 

»Pane söök lauale, minu kõht on tühi. Kus Edu on?“ 

»Oota sugu, söök on kohe laual; ema läks Üleaia Ma- 
diselt linaharja tooma, meie tahame homme veel natuke linu 
sugeda.“ 

»Sugege aga pääle, mina tahan homme ka üht luist 
täidetud kubu sugema hakata; siledaks ja libedaks peab tema 
saama ja pehmeks, et teda ümber sõrme mässida võib. Nüüd 
on ju talupojad hullud, ja veel iseäranis noored peremehed 
tahavad ninasse karata. Varastavad kui kaarnad, hauguvad 
kui koerad ja arvavad endal kes teab mis õiguse olevat.“ 

wArmas isa, sind on täna mõni inimene ära pahandanud, 
tule siis ja heida magama, ehk homme tulevad teised mõtted, 
ja eesti rahvas oleme meie ometi kõik,“ ütles tütar Leenu. 

»Kasi koera saba alla oma eesti rahvaga! Mis kasu 
on minul eesti rahvast? "Tema mind ei toida ega kata ega 
mirule palka ei maksa, muidu pahandab aga veel oma uhkusega. * 

»Kes on sind täna siis nõnda pahandanud, armas isa?* 

Pea suu! Sääl on Lahvardi Kristjan kui päris koer, 
esiti veel aasta peremees, raiub puid, kust tahab, ja kui mina 
teda selle eest karistada tahan, lubab tema nol'k mind üle 
aia kui koeraraibet' metsa visata. Mis arvab ta enda olevat? 
Mis, mis — tulise päralt!“ 

Siin põrutas Tõmm rusikaga mööda lauda, et piima- 
kauss ja võitaldrik kõlisesid: ,Tema julgeb minule vastu 
panna!“ 

»Armas isa, hakka sööma, sul võib täiesti õigus olla, 
aga Kristjaniga on vist õel noota vedada, ta on tark ja kihel- 
konna koolis õpetatud mees.“ 

»Mis, mis — sina hakkad veel tema eest seisma? Mis 
mis! Sina minu, ühe-ausa metsavahi, tütar? Mitte sinu 
sülge ei ole ta väärt ja sina pead teda targaks? Küll ree- 
del tema punased püksid tarkust kuulutavad. Hommepäev 
lähen mõisahärra juure ja räägin tänase juhtumise ära, küll 
siis saame näha, kes targem on, mina või tema!“ 

»Armas isa, oleks vist parem, kui sina homme mitte 
mõisa ei läheks,“ ütles Leenu poolpaludes. 

»Kasi välja!“ käratas Tõmm ja viha välkus tema silmist. 

Leenu jooksis välja, jäi õues aia ääre seisma, pisarad 
tilkusid tal silmist ja ta ohkas: ,Oh Jumal, isa tahab Krist- 
jani kohtu kätte anda; peaks see karikas temast veel mööda 
minema; mina nutaksin oma silmad-pääst, kui ta koguni mõi- 
sas peksta saaks.“ 

Tõmm aga istus toas laua ääres, saatis vihaga leiba 
luusse ja pomises: ,,See on minu süü, et nüüd oma tütar 
narukaelte ja varaste eest seisma hakkab. Kihelkonna kooli- 
õpetaja on neid kõiki ühevormilise õpetusega täitnud ja minu 
tütar on ka uut õpetust temalt saanud. Parem oleks võinud 
mina oma raha maha visata, kui nüüd õpetatud tütre käest 
niisugust hullu juttu eesti rahvast ja kes teab kellest kuulma 
pean. Aga mina olen veel Tõmm ja mõisa metsavaht, par- 
gin enne tütre ja lasen siis ninakate eestlaste naha park- 
sepa viisil parkida.“ 

Selsamal ajal tuli metsavahi naine Edu koju. Tütar 
Leenu läks temale vastu ja ütles: ,,Armas ema, isa on toas 
hoopis pahane; Lahvardi Kristjan on teda täna metsas pahan- 
danud, homme lubab ta tema pääle mõisas kaevata, ja ega 
siis hääd lugu ei tule. Pai ema, katsu isa sugu vaigistada! 


GEN 19 


Minul oleks väga kahju, kui seda noormeest ilmaaegu peksu 
läbi teotatakse. Ta on koolis mind mitu korda aidanud, aita 
teda, armas ema, kimbatusest !“ 

»Mis meil, armas laps, meeste riiuasjaga tegemist on? 
Aga siiski tahan asja järele kuulata, aga sa tead, kui vähe 
isa minu nõuandmisest hoolib.“ 

Leenu jooksis karjalauta, nuttis kibedasti ja ohkas: ,,Oh 
jõuaksin mina, ma päästaksin Kristjani sest kimbatusest !“ 

Edu astus tuppa, nägi meest kortsus kulmul ja küsis 
asja järele. 

Tõmm luges terve epistli Kristjani uhkusest, ninatarku- 
sest ja ähvardas jälle peksuga. 

»Jäta, vanamees, mõni nahatäis mõnele ka võlgu,“ ütles 
Edu tasaselt. J 

»Mis võlgu, mis, mis? Kas sina ka tema poolt seisma 
hakkad? Mis!“ 

»Ara pahanda ilmaaegu, armas mees; mõtlesin, tema on 
noor inimene ja saaks peksu läbi väga teotatud.“ 

»Nõndap need naiste mõtted on. Just noortele on karis- 
tust tarvis, siis ei lähe nemad ninakaks. Talupoeg ei saa 
peksu läbi sugugi teotatud, vaid aga mõistlikumaks tahutud.“ 

»Seda mina just ei usu,“ vastas Edu, ,vaid arvan, et 
talupoeg peksu läbi veel pahemaks läheb ja päälegi poolhul- 
luks, kui ta enesel arvab õiguse olevat, ja Kristjanil näib 
sugu õigust olevat, sest härra on vist temale luba annud oma 
koplit puhastada.“ 

»Mis aru teil tütrega täna pääs on?“ kisendas Tõmm. 
»Teie tahate minu üle valitsema hakata ja mind sundida 
metsavarastega ühte nõusse heitma. Vist on teil mõni kosja- 
nõu veel selle taga varjul?“ 

»Ära nüüd jälle vihasta, mina olen oma mõtteid aga 
sugu avaldanud; kas tütar sedasama mõtleb, ei tea mina.“ 

»Siis olge mõlemad üsna vait tehke oma tööd ja ärge 
segage endid minu asjadesse.“ 

»Tee siis, kuidas tunned õige olevat, aga ära pärast 
kahetse, kuidas sa seda mineval suvel kord tegid.“ 

»Siin ei kahetse mina sugugi, noore härja teravad sar- 
ved peavad nüriks lõigatama, ja nüüd heidan puhkama.“ 

Edu pööris toast õue, nägi Leenut mures oma talitust 
talitavat ja ütles: ,Ei minu sõnad mõju isa juures ühtki, 
ta läheb homme mõisa ja kaebab Kristjani pääle, aga mina 
arvan: härra ei tee Kristjanile midagi, sest tema on ise Krist- 
janil käskinud oma hobuste koplit puhastada.“ 

»S00, 800, siis ei ole Kristjan ju mõisa metsast hagu 
ega puid raiunud?“ ütles Leenu. 

»Hii ole, aga isal on käsk käes ka talupoegade piiris metsa 
kaitsta; on nüüd Kristjanil käsk härra poolt, siis ei saa tema 
ühtki viga.“ 

Leenu nägu läks lahkeks ja südames ütles tema: , Tänu 
Jumalale, seda mina Kristjanist kohe mõtlesin. Isa on ehk 
täiesti kõvera tee pääl ja toob homme pika nina mõisast 
koju, aga see teeks teda veel õelamaks Kristjani vastu. Saagu, 
mis saab, ja tulgu, mis tuleb, aga minu süda ei anna minule 
rahu, kui Kristjani käsi pahasti käiks.“ 

Teisel päeval tõttas metsavaht Tõmm mõisa, juhtus här- 
raga kokku ja kaebas oma häda: Kristjan olevat tema vastu 
väga ninakas olnud, lubanud teda üle aia visata, sõimanud teda 
verekoeraks j. n. e. ja ei olevat oma kirvest ära annud. Päälegi 
olevat Kristjan juba ennemalt mõisa metsast ilma loata mõnd 
käpanud, aga metsavaht teda mitte kohe kätte saanud. 

»Olgu nüüd, kuidas on,“ ütles härra, ,,aga seekord olen 
temale luba annud, ja noored peremehed on ikka sugu nina- 
kad, aga küll töö neid taltsaks teeb.“ 

»Härra on väga armuline Kristjani vastu, ja kui ta 
kuulda saab, et minu kaebns suurt ei ole maksnud, naerab 
ta mind kõige rahva ees.“ 

»Kuule, metsavaht,“ ütles härra, ,Kristjan käis juba 
eile enne õhtut minu juures ja andis oma loo ise üles, ja 
sellest võid arvata, et tema üsna ilmsüüta on, ja ilmsüüta 

inimesi ei tohi meie ju mitte peksta ega vaevata, kui nad 
ka meie orjad on.“ > : 

»See on küll tõsi, aulik härra, aga noormeeste nina 
peaks sugu tömbim olema, kui ta Kristjanil on.* 

»Jumalaga, metsavaht! Kui sa Kristjani varguse päält 
kinni tabad, siis saab tema varga palga, ja veel kibedamini 
kui mõni vana ja päris õppimata talupoeg; sinu sõimamise 
eest saab tema minu käest noomida ja peab reedel kohtu 
ette tulema.“ 

Tõmm kummardas alandlikult ja läks kodu poole. Tee 
pääl aga kirus ta: ,,Kas nüüd pole hull aeg, talupojad jook- 
sevad ise enne juba kaebama, kui nende pääle kaevatakse, 
ja härra seisab nende eest! Kes viie aasta eest seda nägi! 
Kelle pääle mina siis sugu kaebasin, sai oma kolmkümmend, 
et tagumine ots aga sinas, ja siis oskasid talupojad mind ka 
austada; aga mõisa peab ta ometigi tammuma, ja kes teab, 
mis tujul siis härra on; ehk antakse temale ometigi viisteist- 
kümmend hoopi, ja seda oleks temale hädasti tarvis.“ 

Nõnda oli endine aeg oma vigadega. 


2. 


Kevadine päike soendas maapinda ja vaatas oma lahke 
näoga kurja ja hää, õnnelise ja õnnetu otsa. Tema ei küsi- 
nud selle järele, mis inimeselapsed temast rääkisid, kas kiit- 
sid või laitsid. 

Lilled õitsesid niidul ja noor rohi kattis maapinda kui 
rohelise tekiga. Linnud laulsid, ja rõõm oli kõiges looduses. 
Täna oli pühapäev. T. kihelkonna rahvas tõttas rongis igast. 
küljest kiriku poole; ehk küll töö mõnd laupäeval oli väsita- 
nud, tõmbas kirik ja tema jutlusetegija neid ometigi sinna. 
Ka Lahvardi Kristjan oli kirikuteel, Kaks versta kodust ühi- 
nesid Lahvardi ja Metsavahi kirikuteed. Tee ühenduse kohal 
oistus Kristjan künka otsa ja pani piipu 'põlema, Korraga 
nägi ta Metsavahi Leenut tulevat. Ta tõusis püsti ja teretas 

lahkesti. Leenu võttis tervise vastu, ja mõlemad astusid ki- 
riku poole. 

»Kas isa ja ema ka täna kiriku lähevad?“ küsis Kristjan. 

»Ei lähe,“ ütles Leenu, ,isa läks püssiga metsa ja ema 
jäi kodu hoidma.“ 

»Kuidas muidu käsi käib?“ küsis Kristjan. 

»Ikka tasahiljukesi, päevast päeva,“ vastas Leenu. 

»Kas isa ka minust kodus midagi rääkis?“ küsis Kristjan. 

»Ja, mineval nädalal oli tema sinu pääle hoopis pahane. 
Mina ja ema palusime küll,sinu pääle mõisas mitte kaevata, 
aga tema lubas mind läbi sugeda, kui veel sõna sinu pärast 
räägiksin. Ta kaebas ometigi mõisas sinu pääle, ja see teeb 
minule suurt südamevalu,“ ütles Leenu haleda häälega. 

»Ära sellepärast, koolisõsar, muretse, küll mina selle 
väikese asja seletan.“ 


»Sa seletad küll, aga kui sinu seletus midagi ei maksa, 
mis siis? Isa oleks tuhat kord paremini teinud, kui ta seda 
tühja asja mitte härra kõrvu ei oleks lobisenud. Päälegi 
palun mina sind,.Kristjan, väga, et oma ette vaatad. Minu 
isa on sinu pääle kord vihane ja sellepärast otsib tema igast 
küljest süüd sind auku lükata. Mina tahtsin sinule selle poo- 
lest kirjutada, aga see on nüüd väga hää, et sinuga kokku 
juhtusin. Meie olime koolis hääd sõbrad ja sa aitasid mind 
ikka hää meelega: väga kahju, et mina sind nüüd aidata ei. 
või. Valva aga väga enda üle ja ära ärrita minu isa enam: 
sellest ei tõuse sinule ühtki kasu; sina elad metsa sees, ja 
mõne teise inimese kuritööd võidakse sinu süüks ajada; 
seepärast vaata ette.“ 

Kristjan tõmbas Leenu käe omale pihku, surus seda 
armsasti ja ütles: ,,Tänan südamest nende sõnade eest; 
püüan neid täita, kus võin.“ 

Mõlemad noored inimesed olid seisma jäänud, vaatasid 
üksteise otsa, armastusetulukene põles mõlemate silmis ja 
käsi seisis alles käes, 

»Võta hääks,“ ütles Leenu, »mis just oma isast sinule 
olen teada annud, ja ära avalda seda teadet kellelegi, muidu 
saab isa teada, ja siis käib minu käsi sandisti.“ 

»Ole mureta, armas koolisõsar; millal Kristjan enne 
midagi lobises; veel üks kord tänan sind.“ 

Kristjani hääl värises, ja ilma et ta Leenule sõna ar- 
mastusest oleks ütelnud, mõistis see küllalt, mida Kristjani 
süda tundis ja mõtles. 

Leenu tõmbas häbelikult käe ära, ja mõlemad kõndisid 
kiriku poole. 

»Kuidas nüüd kodus elate ja mis ema teeb?“ 

»Kuidas meie elame? Ikka ka tasakesi; ema on vähe 
haige ja jäi täna koju. Talu töö on kibe,“ vastas Kristjan. 

»Kas sulaseid ja tüdrukuid olete ka saanud?“ 

»Jah ikka, kaks sulast ja kaks tüdrukut saime tänavu 
kevade; arvame nendega läbi saavat. Mina ise ka, heina ja 
lõikuse ajal tahame päevilisi võtta,“ vastas Kristjan. 

»bks ta ole, minul on ka kibe töö; isa ei võta enam 
tüdrukut ja sulane “läks ära, kes teab, kas uut saame või 
mitte; isa lubab ka kibeda töö ajal päevilisi palgata.“ 

"Teie maad ei ole suured ja mõisa orjust ei ole teil 
kaelas, küllap saate läbi,“ ütles Kristjan ; ,, mina ei muretseks 
oma tööga sugugi, aga mõisa heina- ja lõikustükid, need on 
eluvõtjad. Küll pakkusin raha nende eest, aga härra ei võt- 
nud seda kuuldagi.“ 

»Mis härra sinust nüüd kuulab? Mida enam ta talust 
välja pigistab, seda temale parem; koolmeistri sõna on väga 
tõsi, kes ütles: ,Talupojad on täied sidrunid, kellest igaüks 
oma tahtmise järele sahvti välja pigistab! — Aga, Kristjan, 
osta talu ära, vaat, siis ei pigista sind keegi enam.“ 

»Väga hää nõu, armas Leenu, aga kust künkast pean 
raha võtma? Isa jättis veel võlgasid minule maksta; laena 
mulle kolmtuhat rubla, ja Lahvardi talu on tuleval kevadelminu.“ 

»Oleks minul olevat, kohe teeksin seda; aga usu, Krist- 
jan, minul ei ole kolmekümmend kopikatki,“ vastas Leenu 

naerdes; »aga mina annan hääd nõu: hakka talvel kauplema, 
— harjukesed pidavat talvega kolmsada rubla teenima.“ 

»See ei lähe korda, põllumehel on talvel ka tööd kül- 
lalt, ja ma tahan ometigi katsuda põllust midagi välja kis- 
kuda, ehk küll suur rent ja sulaste ning tüdrukute palgad 
pea kõik ära neelavad.“ 

»Kristjan, vaata, säält tuleb inimesi meie poole! Jää 
jumalaga, muidu tõuseb rahva lori, seda mina ei salli, ma 
tõttan ette.“ 

Jumal kaasa, armas Leenu, ehk juhtume jälle teine 
kord kogemata kokku.“ 

Leenu läks kärmesti edasi ja vaatas kord kaugelt veel 
tagasi; Kristjan aga ütles oma südames: ,,Leenust peab 
Lahvardi perenaine saama, kui Jumal aitab.“ 

Mis Leeru mõtles, ei tea meie jutustada; kirikus aga 
nähti teda kaua põivili Jumalat paluvat, ja kui ta püsti tõu- 
sis, olid ta silmad nutust punased. Kes teab, mis ta südant 
täna surus. Ka Kristjan kuulas vagusalt jutlust, läks pärast 
kirikut koju, aga tee pääl ei näinud ta Leenut enam, ehk ta 
küll ümberringi vahtis. 

Neljapäeval tuli mõisa kasak Lahvardile ja andis Krist- 
janile käsu homme mõisa kohtusse tulla. Kui külm vesi jook- 
sis see käsk üle Kristjani ihu, ja sajad mõtted jooksid tal 
läbi pääluu. 

Teisel päeval läks ta mõisa. Härra pidas ise kohut, 
nagu seda enne talurahva kogukonnakohtu seadmist igas 
mõisas peeti. Mitmed mehed said täna tühjade asjade pärast 
peksta; viimaks kutsuti Lahvardi Kristjan ette. 

Härra ütles: ,,Sina oled minu metsavahi vastu väga 
ropp olnud ja teda lubanud üle aja visata, — kas see on tõsi?“ 

»Olen seda nalja pärast temale ütelnud,“ vastas. Krist- 
jan vagusalt. 

»Niisugust nalja ei tohi sina enam oma huulte üle lu- 
bada, kas moista? Teiselt oled teda vereimejaks sõimanud, 
ja kirvest mitte ära annud ?“ 

»Mitte minu vereimejaks ei ole mina teda nimetanud, 
vaid minu kadunud isa vereimejaks, ja kirvest ei võinud mina 
oma hobusekoplis temale mitte ära anda, kelle peremees 
mina ju kontrahi järele olen,“ 

Viha välkus natuke härra silmist ja valju häälega ütles 
ta: ,Suu pidama, talupoeg! Minu maa, minu mets, minu 
kõik! Minu ori ei tohi tore olla, kasima kodu ja õppima 
alandlikku meelt, ja teine kord targem metsavahi vastu 
olema ; täna ilma peksuta jääma, aga kui veel ükskord selle- 
pärast kaebus tulema, siis saama naha pääle. Kas moistma? 
Minema !*“ 

»Jumalaga, aulik härra, tänan kõige hää eest!“ 

Lahvardi Kristjan pööras kodu poole, aga ta süda kees 
sees. Koera alandust taheti tema käest täna, aga mitte 
inimese alandust; parem oleks ta vitsahoope kannatanud, kui 
nüüd igapäevast kartust metsavahi eest. Ta mõtles sinna ja 
tänna, kuidas kõige paremini asja talitada ja metsavahiga 
veel sõbraks saada. 

»Kavalus võidab rumaluse, tarkust ei ole sinna juure 
vaja. Mina tahan kavalusega metsavahi võita, ja sellegä 
alustan varssi.“ < 

Kristjanile tuli mõisa hopman vastu. Kristjan teretas 
alandlikult. Hopman küsis: ,,Kust nüüd, Kristjanike, tuled?“ 
— »Kuidas näete, mõisast,“ ütles Kristjan. — »Kuidas kohtu 
asjad läksid ka? Härrake oli vist üsna pahane? Ja, jaa, ta 
ütles minule, sinu kontrahikese pean valmis tegema ja sinule 
jakobipäeval ütlema, et tuleval kevadel uue saad. Muidu jääb 
kõik vana viisi, kuid mõned sõnnikuveo päevakesed tahab 
härra juure lisada. Kui jakobipäeval oleme kontrahi läbi 
vaadanud, siis tead ka ja pead ka ütlema, kas tahad talu veel 
edasi pidada või ära anda. Jumalaga!“ 

See oli uus Hiiobi sõnum. Vana kontraht oli kibe küll, 
aga uus sidus vist kõri kinni. 

»Eesti rahvas, sa oled linnu kombel lendaja ja rändaja, 
su põhi on sinu jalge alt kadunud!“ õhkas Kristjan. 

Kristjan jõudis sinna, kus tee Metsavahile pööras. ,Kas 
pean täna sinna minema või mitte? Ei, täna ei kõlba, aga 
ma ootan aega ja siis tahan mina oma vaenlase ta pesast 
üles otsida, aga enne tõmban nooda ta ümber; nõnda jah, 
nõnda läheb ta võrku, ja mina teen temaga, mis tahan. Kihla 
tahaksin vedada, et ta oma tütre keelmata minule annab ja 
ilmaski enam minu pääle kaebama ei jookse. Aga nüüd koju 
ja raha teenima. Rahaga on midagi meie päevil teha. Rahaga 
olen mina elus, aga rahata seisaks surm suu ääres. Üksinda 
raha abiga võin ma ennast kõigist vaenlastest lunastada ja 
oma jalad oma toas ja oma maa pääle toetada. Kõrts, jää 
sina minul tundmata, viin minul maitsmata, aga anna Jumal 
kätele jõudu, pääle tarkuse, siis läheb kõik hästi korda! 
Raha vedeleb igalpool ümber, mõistlik korjab selle üles, 
aga mõistmata lükkab ja tallab tema otsas, kisendab pää- 
legi: ,,Ma olen vaene!“ ja ei oska seda üles võtta. Mu 
süda ei pea ta külge sugugi kinni kasvama ja minu juma- 
laks ei tohi mammon saada, aga minu päästjaks võib ta saada. 
Leenul jääb õigus, kui ta ütles: osta koht ära! Minul ei ole 
veel rublatki selle jaoks, aga kes südamest püüab, küll see 
ka saab, ja Jumal tuleb võitlejale abiks. Sõimaku mind, kes 
tahab, ahneks või ihnsaks, aga tänapäevast on minu ülem - 
mure rahakorjamine. Aga mis läbi võin mina raha korjata? 
Üksinda töö ja vähese kauplemise läbi.“ 

Kristjan tõttas koju. Esimene töö oli kõik oma maja 
olek läbi vaadata, kas ehk kuskilt raha ei võiks teenida. Ja 
vaata, ta leidis mõnd. Kartulid oli temal enam, kui talu 
tarvituseks vaja läks. Ta müüs ülearuse osa ära ja sai kaks- 
kümmend viis rubla. Vilja, iseäranis otri, oli ka enam; ta 
müüs jälle ära ja sai kakskümmend rubla; ühe lehmamullika 
ka viieteistkümne rubla eest; kuuskümmend rubla oligi tas- 
kus. Kevadine rent oli makstud, seepärast pani ta viisküm- 
mend rubla intressi kandma. ,,Kes kopikat ei korja, see rublat 
ei saa,“ ütleb vanasõna, ja seda hoidis Kristjan silmade ees. 
Jaanipäeva ees oli' vähe tööde vahet. Kristjan vedas oma 

hobustega kaupmees Petersonile raudkive neli sülda, sai iga 
sülla veo eest kolm rubla; puhastas oma põldu ja teenis jälle 
kaksteistkümmend rubla. Suve töö oli raske, ta võttis päe- 
vilisi, tegi oma heina ruttu ära, nuumas mõisas viiekümne 
sao alla heinamaad ja tegi ära, kust ta kakskümmend viis 
saadu heinu omale sai, mis jälle oma kolmkümmend rubla 
sisse tõi. Sügisel tuli kõige suurem saamine. Linapõld oli 
õnnistanud, 'linad hääs :hinnas. Kristjan müüs kolm kaalu 
linu ära ja sai kakssada rubla. Sada viiskümmend rubla läks 
rendiks ja viiskümmend rubla võis ta jälle intressi pääle 
panna. Talv tuli kätte. Leenu sõna, kauplemine annab raha, 
mõlkus ta meeles. Ta ostis seepi, kausse, mõned värvid ja 
läks räbalaid korjama, ning vaata, kahe kuuga oli tema jälle 
sada rubla teeninud. Ühe aastaga oli tema kakssada rubla 
intressi pääle pannud, mis oma kümme rubla kandsid. Aga 
selle rahaga ei võinud veel kohta osta. 


Jüripäev tuli kätte, ja mõisas ootas Kristjanit uus kont- 
raht, see iga eesti põllumehe kõige suurem rist ja rahva kam- 
mitsaspidaja. Kirju oli ta küllalt. Raha ja päevi nõuti. 
Küll pakkus Kristjan raha, aga seda ei võetud kuuldagi, vaid 
ta pidi oma nime alla kirjutama ja kontrahi tahtmata vastu 
võtma, sest kuhu pidi ta hulkuma minema? Pääle kontrahi 
allakirjutamist palus ta härraga veel paar sõna rääkida. 
Härra kuulis tema palvet. Kristjan küsis kohta ostaja tema hinda. 


Mõisahärra oli imelahke ja ütles: ,Sinu koht on viis- 
kümmend taalrit suur. Kui sina sada rublataalri päält mak- 
sad, siis võid osta. "Sada rubla pead käsiraha andma, ja 
kui kontraht ülemas kohtus kinnitatud on, siis kohe tuhat 
rubla välja maksma. 

»Seda ei jõua mina veel mitte,“ ütles Kristjan, ,aga 
kui Jumal tervist annab, siis tahan, niipea kui jõudu on, koha 
ära osta.“ 

Kristjan läks koju. Kontraht oli küll kibe, aga ta tah- 
tis Jumala pääle lootes ometigi õnne temaga katsuda. 

Lahvardi talust kuus versta lõuna poole seisis Kördi 
talu. Kördi Andres oli vanast ajast kuulus rikas peremees 
ja metsavahi Tõminu kõige suurem sõber. Kördi Andresel 
oli üksainuke poeg, kes isa surma järele kõik tema varan- 
duse pidi pärima. Saul, nõnda oli poja nimi, oli priske lop- 
saka kasvuga mees, aga töö juures esimene võrke-lõng. Oma 
suud mõistis ta küllalt küla kõrtsis laiutada, aga käed ei tei- 
nud kärbse pesagi valmis. 


Saul oli üle kahekümne-aastaseks meheks kasvanud, ja 
isa tahtis temale naist võtma hakata. Juba ammugi oli And- 
res Tõmmu tütre pääle silma visanud ja teda oma pojale 
mitmelt poolt ette maalinud. Saulist ja Leenust pidi mees 
ja naine saama; see seisis nii kindlasti Andrese ja Tõmmu 
südames, kui aamen jutluse otsas. Ja mis seisis põigiti nende 
ees? Mitte midagi. Andres oli oma naisega selles nõus, 
Tõmm omaga ka, ja noor Saul lipitses tihti Leenu ümber ja 
nimetas teda pruudiks. Kördi Andres oli kirikuvalla pere- 
mees, kus rent ei tõusnud ega peremeest majast välja ei 
aetud; mis siis viga? Kui Andresel ratta- või muid tarbe- 
puid vaja oli, siis sõitis ta Tõmmule pudeli napsiga külali- 
seks ja pööris koormaga tagasi, see oli siis sõprade kaup; 
ja kui talvel metsaisandal õlepuudus juhtus olema, tegi Tõmm 
nõndasama, ja see oli naabrite asi. 

Kolm aastat pärast Kristjani kontrahi allakirjutamist 
istusid ühel sügisel Andres ja Tõmm jälle viinapudeli juures 
ja rüüpasid aeg-ajalt märjukest. Kartuli kallis vesi päästis 
keelepaelad lahti, ja jutt jooksis mis soras. Andres kiitis 
oma poega ja Tõmm oma tütart. Viimaks ütles Andres: 

»Sel talvel saame rõõmsad pulmad. Minu poeg on ka- 
hekümneviie- ja sinu tütar kahekümne-aastane; nüüd laseme 
nad paari minna, eks ole tõsi?“ 

»Ja muidugi!“ 

Käed löödi kokku ja pandiks kallati klaas viina pääle. 

Anna, Jumal; armastusesidemele kõvadust, mis isad laste 
asemel pununud! Kus olid aga lapsed ise? Saul istus küla 
kõrtsis ja luges vanapagana piiblit, ja Leenu talitas maja- 
talitust. 

»Kuule, Andres, sina võiksid oma poja minule koduväiks 
anda; poega minul ei ole, ja minu teinepool jääks üsna ilma 
toeta, kui mina tütre talvel ära minna laseksin,“ üties Tõmm, 

»Seesama lugu on ka minul,“ vastas Andres; ,,aga 
kõige parem oleks, kui meie lapsed pärast laulatust aasta mi- 
nul ja teise sinul oleksid.“ 

Leenu astus tuppa, kandis üht väga kenasti tehtud kasti 
käe otsas ja ütles: 

»Armas isa, näe, mis õnn minul täna on olnud. Üks 
tundmata mees andis selle kasti minule ära, ja siin seisab 
kiri, milles üteldakse, et ta minule kingitakse. Väga ilus 
töö, vaat, kui puhtasti poleeritud. Juba ammugi olen niisu- 
gust rätikasti endale himustanud ja nüüd kogemata saanud.“ 

Andres vaatas tööd ja ütles tasakesi Tõmmule: 

»Vist on minu poeg selle teha lasknud.“ 

Võib olla, aga eks kirjas seisa saatja nimi üleval. 
Leenu, näita kiri siia!“ 

Tõmm võttis kirja ja luges: 

»Kõige austuseväärilisem metsavahi õis! 
Ärge pange pahaks, kui oma väikese andega Teid vähe 
tahan rõõmustada. Pidage töö minu mälestuseks! 
Teid austaja —“ 

»Veel taga õelam, ei nime ega elukohta, ei kuupäeva, 
ei mitte midagi. — Kes on see tundmata austaja, Leenu?“ 
Leenu lõi silmad maha ja ütles: ,.Ei mina tea.“ 

See on Sauli tegu,“ ütles Andres. 

»Vii temale palju tervisil Aga töö on väga ilus.“ 
Andres tuikus kodu poole, ja Tõmm vaatas temale järele. 
Korraga nägi tema Lahvardi Kristjanit oma poole tulevat. 

Teda ei olnud ta enam kolmel aastal silmaga näinud ja nüüd 
tuleb otse majasse. 

Kristjan astus tugevate sammudega tema poole, teretas 
aupaklikult, ajas ühest ja teisest asjast vähe juttu, tõmbas 
sigaripaki taskust välja ja pakkus Tõmmule. Tõmm võttis 
ühe, pani põlema ja ütles: 

»Aga mis hää sort!“ 

»Käisin hiljaaegu linnas oma kontrahti kinnitamas ja 
raha maksmas ja ostsin siis paar pakki.“ 

»Mis kontrahti ?*° Tv VA 

»Oma talu kontrahti; vist olete juba kuulnud, et mina 
Lahvardi talu ostan.“ 

»Tule Jumal appi, ei ole veel sugugi kuulnud; aga kust 
sa nii palju raha said?“ 

»Olen korjanud ja kokku hoidnud, tööd teinud ja vaeva 
näinud, kuni nii kaugele sain. Tasa ei ole maja veel mitte, 
aga võib ehk mõne aasta pärast saada. Mõisahärra käskis 
mind teie juure tulla, et tuleval reedel minu majasse tulek- 
site, kus härra ja metsahärra ka siis on, ja kus minule üks 
tükk metsa veel juure antakse. Olge siis nõnda hääd tulema 
ja minu võõraks sugu olema. Teie olete minu naabrimees 
ja arvan, et minuga hästi elate. Oma esimeseks sõpruse 
märgiks kingin teile siin ühe kasti sigareid.“ 

Tõmm oli maiassigarite pääle nagu kits soola pääle. ,,Tä- 
nan, tänan,“ hüüdis ta ja kargas tuppa. ,,Leenu, Leenu, 
Lahvardi Kristjan on oma talukoha ära ostnud! Ta on praegu 
õues ja kinkis minule ühe kasti sigareid. Aitäh, nüüd saab 
jälle hääd suitsu!“ 

Leenu jooksis toast õue, arglikult astus ta eemale; aga 
juba oli Kristjan teda näinud, kes temale vastu tõttas ja teda 
armsasti teretas. 

Leenu ütles: ,,Armas koolivend, kuidas isa ütles, oled 
sina nüüd oma peremees- Jumal andku sinule hääd õnne 
oma toas oma loa järele targasti elada. Tänan ka südamest 
väikese kasti eest!“ 

Pisarad tilkusid Leenul palgeid mööda alla, ja ta süda , 
tundis lõpmata rõõmu vaba mehe kätt oma käes hoides. 
Üks sõna Kristjani suust, ja Leenu oleks ta kaela kukkunud, 
aga Kristjan ei tahtnud seda veel teha; ta surus neitsi kätt 
ja ütles: ,Võta hääks, küll varssi saame teineteist jälle 
näha.“ Leenu jooksis aita, aga vaatas mitu korda tee päält 
tagasi. Aidas aga palus ta silmaveega Jumalat, Kristjanit 
ja ei kedagi muud temale meheks anda. 

Tõmm tali jälle välja ja ajas lõbusasti juttu. Viin oli 
kõik vaenu kaotanud ja sigari suits endised asjad tuule kee- 
rutanud. Kristjan jättis jumalaga ja tõttas kodu poole. 

Õhtul istus metsaisand Tõmm ahju ääres ja suitsetas 
kallist sigarit. ,,0b kui hää ja magusa lõhnaga! Otsegu 
mesileib! Noh, Kristjan teab, kus ta rauda taob. Ma tahan 
temale ilusa tüki metsa soovida, sigarikast peab mõisahärra 
kotist välja kukkuma. Aga kust on tema nõnda lühikese 
ajaga raha saanud? Mina-ei ole temast midagi pääle väikese 
pahanduse kuulnud. Oleks parem olnud, et tema pääle su- 
gugi ei oleks käevanud, nüüd saab ta ometigi kõigest orju- 
sest lahti ja on prii mees kui mina. — Saul on rikka mehe 
poeg ja saab sel talvel minu väimeheks; kui meie Andresega 
raha kokku lööme, siis ostame vist palju suurema koha, ja 
siis — hõissa pulmad! Kui lastele külaliseks läheme, siis 
seisame ka oma maa pääl, ja kui Andresega vanaks jääme, 
eks nemad siis meile ulualust luba, ja raha saab meil nii- 
palju ikka olema, et pudeli napsi võime kokku juua. Edu ja 
Leenu, mis arvate pulmadest tuleval talvel?“ 

»Kes hakkab pulmi tegema?“ küsis Leenu kartlikult. 

»Kes hakkab pulmi tegema? Kes? Mina, metsavaht 
Tõmm, hakkan pulmi pidama. Sina, tütar, oled kakskümmend 
aastat vana ja pead tanu alla saama,“ ütles Tõmm tõsiselt. 

»Jäta sonimine teiseks kõrraks,“ vastas Edu, ,täna on 
sinul sugu raske pää ja ei tea, mis suust välja lobised.“ 

«Mina tean, mis mina lobisen : sel talvel saab pulmi ja 
veel minu majas. Leenu, katsu veimekast täis koguda !“ 

»1sa, jäta naljatamine teiseks korraks; minul ei ole 
veel ühtki peigmeest, kes laiska metsavahi tütart liigutab,“ 
ütles Leenu naerdes. 

»Veel taga õelam, sina pead laisk olema, kes on seda 
julgenud oma huulte üle sõnada? Kuule siis, sinul on peig- 
mees kui osi, tugev kui tamme tüvi, punane kui päike, rikas 
kui kuldonu ja armastab sind kui kärjemett; muidu ei oleks 
tema sinule täna pruudi ehtekasti kingituseks saatnud. Isaga 
on kaup küps, küllap poeg pea ise asja õiendama tuleb. 
Nüüd ehk saad juba aru, kes su tulevane pää on,“ sonis Tõmm. 

»Armas isa, jäta naljatamine maha ja heida puhkama; 
sinu pää on täna sugu raske, seepärast on sääl kõiksugused 
tuulest võetud pulmalood keerlemas,“* ütles tütar paludes. 

«Minu pää ei ole täna sugugi segane, ja sinust saab 
tuleval talvel Kördi perenaine; vana Kört on minu südame- 
sõber, ja noor Kört saab sinu meheks!“ 

Siin lõi Tõmm rusikaga vastu lauda, et tuba värises, ja 
vahtis suuril silmil Leenu otsa. 

Kahvatanult ja värisedes seisis Leenu oma isa ees, kelle 
sõnad tõtt kuulutasid, ja ütles tõsise häälega poolnaerul: 
»Armas isa, jäta täna õhtu kört kördiks ja puder pudruks* 
minust ei saa kördi ega pudru vormi, — need mehed mõis- 
tavad üksinda viina vormiga ümber käia, aga mitte Metsa- 
vahi Leenuga.“ Nende sõnadega tõttas ta kambri. 

»Mis sa täna õhtu ometigi arvad ?* ütles Edu pahaselt 
»nüüd oled meie nõu avaldanud ja sellega pange vett" tule- 
paja alla kallanud. Leenul näitab Saul hoopis vastu meelt 
olevat. Ühel päeval rääkisin sugu suud mööda Saulist ja ta 
ütles teda lakekoera-ol6vat.“ 

»Mis, mis, mis lakekoer? Missugust lakekoera siis tema 
tahab? Mis, mis?“ 

»Jää nüüd, vanamees, rahule ja mine magama, aga oma 
ainsama lapse une oled sina oma lobisemisega ära peletanud.“ 

»Läheme siis magama, aga Sauli naiseks peab Leenu 
saama ja meie ostame Andresega neile tubli koha.“ 

Tõmm tuikus sängi, aga Leenu nuttis kibedasti ja ütles : 
»Isa tahab mind joodikule, kaardimängijale, ööhulkujale kau- 
belda. Oh isa, sa ei tea, mis sina täna kõnelesid; anna Ju- 
mal seda sinule andeks ja paranda su mõtlemist, — ma tahan 
selle vastu seista, surmani võidelda; Saul ei tohi minu ligi 
astuda, kui tema kümmekord veel ilusam ja rikkam oleks. 
Ma olen ta rumaluse üle tihti naernud ja nalja teinud ja 
minu isa arvas seda armastuseks. Tagane, Saul, ja otsi endale 
naine, kust tahad ja kellega sina juba mõnda ööd armastu- 
ses kaisutanud oled; mind aga jäta nägemata, minu käsi 
puutumata. Isa, sinu silmad on nüüd pimedad, aga ehk tu- 
leb aeg, millal sa paremad mõtted saad. Kaitse Sina mind, 
armas taevane isa, õnnetuse eest!“ 


Ema Edu tuli tütre juure ja leidis teda nutmast. Leenu 
langes ema kaela ja palus: , Armas ema, kallis ema, sa oled 
ju minu lihane ema ja ükskord ka noor olnud ja armastanud, 
kaitse mind isa ja Sauli eest!“ 

“Ära nüüd, tütar, nõnda meeletu ole! Isa on täna sugu 
pääst segane ja lobiseb välja, millega aega veel küllalt on, 
ja Saul on ju tõesti sinu vääriline mees, ja meie näeksime hää 
meelega, et teist mees ja naine saaks.“ 

»Oh ema, armas ema, ära nimeta enam Sauli nime, te- 
male mina eladeski ei lähe, kui teie mind ka raudahelas lau- 
latusele sunniksite.“ 

»Ja ometigi pead sina minema, see on isa tahtmine ja 
minu soovimine, ja isa ning Andres ostavad teile päriskoha, 
siis võite elada kui linnukesed paradiisis,“ vastas ema tasaselt. 

»Kui nemad minule terve taeva ostaksid, jään mina 
Sauli vastu: tundmataks, ehk teie viite mind enne pulmi pul- 
maehtes kalmuaeda. — Kannatage veel sugu, ja minu jagu 
tuleb ka, ja siis andke oma õnnistus sinna juure.“ 

»Mis siis Saulil viga on ?* 

»Saul on päris kelm ja päevavaras, ööl nahkhiire kom- 
bel lendaja, pühapäeval päris pühajüri kutsikas,“ vastas Leenu. 

Ema, mu süda tahab lõhkeda, kui mina Sauli pääle mõtlen,“ 
ütles Leenu nuttes. 

«Aga kellele tahad siis sina minna ?“ 

»Armas ema, kannatage veel sugu, ka minu jagu tuleb 
ilma kutsumata majasse, ja laske mind minna ja ärge keelge 
mitte, ma olen temaga: siis õnnelik, aga teie Sauliga igavesti 
õnnetu.“ 

»Aga miks oled sa täna Sauli kasti nõnda hää meelega 
vastu võtnud ? Sellega oled juba ühe sõrme temale kinkinud.“ 

»Sauli käest? Ei ema! Saul ei oska niisugust kasti 
neitsile kinkida, tema ehk püherdab täna kõrtsi mudas, 
mängib unes kaarte ja läheb siis mööda küla hulkuma, aga 
minu kastist ei tea tema mitte midagi. Küll kasti kinkija 
ka kord kasti järele tuleb ja selle kõige tema saajaga Met- 
savahilt ära viib. Mina ei tunne teda veel mitte, aga ta 
tuleb, usu seda, ema!“ 

»Imelik tütar, sa ei taha oma õnne otsast kinni hakata; 
kui aga meie kasti kinkijaga sugugi rahul ei ole ja sina 
otse õnnetuse sisse jooksed, mis peame siis tegema?“ 

»Teie olete rahul, usu ema; iseäranis sina saad rõõmu 
pärast hüppama, seepärast aita mind Saulist lahti saada ja 
pööra isa meel teisele tuulele,“ vastas tütar ja musutas 
ema käsi. 

«Kes on sinu kasti kinkija 7“ küsis ema. : 

»Teda ei tunne mina veel mitte, aga ta saab minu ja 
teie meele järele olema.“ 

»Mine parem magama,“ ütles ema," ,sina näitad sugu 
pääst jamps olevat. Tuntud kullatüki lükkad enesest ära ja 
hoiad tundmata mullatükist kinni — viimati ei saa kulda ega 
mulda külje soenduseks.“ 

»Kaitse mind aga, armas ema, Sauli eest, muud mina 
sinult ei palu.“ 

Ema läks ka magama, aga Leenu vaevas ennast veel 
kaua, kuni unevaip temagi silmad kinni surus. — 

Kus oli aga peigmees Saul? 

Tema soris külakõrtsis kaarte ja jõi pudeli rummi oma 
sõpradega sinna juure, ega mõtelnud ei Leenu ega Edu pääle, 
ehk küll mõlemad ennast tema pärast vaevasid. 

Keskööl tõusis ta üles, viskas kaardid laua pääle, krat- 
sis kuklatagust ja ütles: ,Täna õhtu olen viis rubla kaota- 
nud, küll teine kord jälle tagasi võidan.“ 

Tema tuigerdas kodu poole. Tee peal aga nõrkesid 
jalad ära, ja kraav kaisutas teda armsasti, kus ta hommikuni 
väsimust puhkas. Koju tulles sai ta isa käest küll hästi tõ- 
relda, aga Saul ei lausunud sõnagi vastu ja tuigerdas tööle. 
Ema Epp palus isa, kuni see müramise maha jättis, ja lõuna 
ajal olid kõik jälle vanas hääduses ja ühesuguses päävalus. 

Veel selsamal õhtul kutsus Andres oma poja Sauli enese 
juure ja ütles: ,,Sina pead tuleval talvel enesele naise võtma, 
sedaviisi ei lähe elu enam korda; sa hulgud ümber, jood ja 
sööd meie varanduse nahka ja ei hooli meie ega oma elust. 
Naisemehel tuleb oma hool ja mure, kes teda maailma laa- 
nest tagasi hoiab. Poissmees hulgub kui hunt mööda ilma 
ia ei hooli ühegi varast ega aust. Sinu tulevane naine on 
Metsavahi Leenu, kellele sa eile kena kasti kingituseks saatsid.“ 

Mina ei ole ühtki kasti Metsavahile saatnud, aga 
tema tütar on kena inimene ja võib minugi pärast minu nai- 
seks saada,“ sonis Saul. 

»See on kena, meie oleme kaubad kindlaks teinud ja 
enne jõulupühi läheme viisipärast kosja; aga sina pead Leenu 
vastu nüüd hästi libe olema ja temale“ mõne väikese kingi- 
tuse tegema,“ ütles Andres. 

»Küll olen, ja eks ma siis tee, 18 mina ei tea, mis 
kinkima pean.“ 

»Paar ilusat rätikut ja põll on esite küllalt.“ 

, Küll ma tahan teie tahtmist täita,“ ütles Saul haigu- 
tades ja astus kambrist välja, iseeneses aga mõtles tema: 

,Nüüd panevad mind vägisi naist võtma, aga Leenu on ram- 
mus tükk, ja muidu nopib teda mõni muu ära. Isa on jutud 
kokku ajanud, nüüd võin ilma kartmata ligi astuda. Aituma, 

kui hiir ilma vaevata kassi suhu jookseb. No eks ta rikaste 
juures ikka nõnda ole, ja minu isa on ju rikas mees.“ 


4. 


Lahvardi Kristjan oli nüüd enese, enese tahtmise ja 
" «Oma maja vangi- ja sulasepõlvest raha abiga lunastanud. 
Nüüd võis ta tööle hakata; mis ta tegi, tegi ta enesele. 
Maarent ei tõusnud nüüd enam maa kasulikkusega, nüüd võis 
ta kirvest, höövlit ja lubjalabidat haljastada ja maja tõesti 
inimese elumajaks ümber muuta. 


»Noh, kas meie majad siis inimese elumajad ei ole?“ 
küsib mõni rendiperemees. Siis vastan otse julgesti: Nii- 
palju kui mina Tartu, Võru, Tallinna ja Pärnu ümberkaudsed 
maad läbi olen käinud ja nii mitme rendiperemehe juures 
öökorterit ja leiba võtnud, õiget inimese elumaja mina veel 
teie juures näinud ei ole, küll aga mõne pärisperemehe juures 
Viljandi ümber. Sügavama järelkuulamise järele on minule 
üht ja sedasama laulu lauldud: .Kellele me teeme? Kellele 
me ehitame? Meie käed on lühikeseaja kontrahtidega kinni 
seotud.“ Ja see on tõesti tõsi, ja teil väga õigus. Meie 
rahva majad on enamisti veel orjade onnid ja jäävad niikaua, 
kuni terve maa raha abiga orjapõlvest lunastatud ei ole. 

Mida enam eesti rahvas talu ja mõisa kohti ära ostab, 
seda suuremaks kasvab tema võimus maapinna üle, ja mida 
enam ta oma poegi ja tütreid suuremais koolides koolitab, 
seda enam langevad rumaluse ahelad meie vaimu ümbert. 
Seepärast edasi, edasi tugevas sammus, maapinna ostmises 
ja koolitamises! 

Lahvardi Kristjan oli kakskümmend viis aastat vana. 
Tugev kehajõud paistis igaltpoolt välja, nägu punetas tervest 
verest. Temal oli õnn olnud lühikese ajaga oma maja lunas- 
tada ja nüüd võis ta tööle hakata. j 

Oma kambri otsa lõuna poole külge rajas ta paraja 
õunapuuaia, istutas veel sügisel kakskümmend õunapund ritta 

sinna sisse ja palju marjapuid ning tegi varbadest aia ümber. 
Oma õue jagas ta nõnda, et loomad elumaja ette enam ei 
saanud, ja istutas mitmed vahtra- ja jalakapuud sinna ümber. 
Siis võttis ta kambri toa kõrval käsile. Ta tahus seinad 
seestpoolt vähe siledamaks, lõi nad puupuradega ära, tegi 
lubjaga siledaks ja viimaks valgeks. Kambrile lõi ta lauda- 
dest põranda alla ja tegi lauad nii siledaks, et neid märja 
lapiga kord kuus võis pesta. Kõige suuremaks vaenlaseks 
oli Kristjanil suits. . Majal ei olnud korstnat, suits tungis 
igale poole ja oli silmadele ja kopsule kahjulik. Ka selle 
vastu leidis ta abi. Ta kiskus vana ahju maha, ostis mõisa- 
härra käest telliskive ja tegi oma targema nõu järele 
pisema, aga ka kümme kord soendavama ahju sisse ja ahju 
kõrva väikese koha, kuhu ta kaks pada sisse müüris, kust 
jälle lõõrid kambri käisid, mis seda väheste puudega täiesti 
soendasid. Küll palus teda ema, mitte nii palju uuendada, 
aga Kristjan vastas: »Emake, nüüd on meil oma tuba ja 
oma luba ja võime ka kord paremat elu alustada.“ Kõik 
suits läks suitsutoru läbi majast välja. Mardipäevaks oli töö 
valmis, ning vana emakene lõi iga päev käsi kokku ja ütles: 
Aga mis lõbus, mis hää! Kui isa hauast täna tagasi tuleks, 
ei tunneks tema oma maja enam. Tema külmetas ennast 
tihti kasuka sees, ja nüüd oleme särgiväel ja soe veel üleliia ; 
aga vist nüüd tood nooriku majasse. Mina olen vana ja ei 
jõua enam talu talituse eestvedaja olla; aga too, armas poeg, 
üks niisugune inimene, kes minuga hästi lepib, siis elame 
veel õnnelikku elu.“ 

»Saab näha, mis talv toob,“ ütles Kristjan; ,aga tööd 
on minul küllalt olnud ja on veelgi, sest vaata, ema, meil ei 
ole ühtki õiget lauda ega tooli, ei sängi ega sängikotti, need 
asjad tuleb muretseda, ja et mina sooja, valgete akendega 
kambri olen saanud, tahan veel enne «jõulu ka seespidise: 
oleku eest muretseda; sellepärast on mu isa mind puutööd 
tegema õpetanud, nii et mina nüüd seda oma kasuks võin 
tarvitada.“ 

»Tee, poeg, kuidas tunned, aga mõtle ka selle pääle, 
et meil veel palju võlga on; tuhat rubla ei ole nalja-asi.“ , 

»Seda ma tean, armas emakene, aga kui Jumal õnnis- 
tab, saab tema omal ajal makstud; sa tead, emakene, et 
mina nelja aasta eest vähega pääle hakkasin ja nüüd mõne 
nädala eest tuhat rubla välja maksin ja kakssada veel meil 
tagavaraks on. Jumala õnnistus on minu ettevõtmise juures 
olnud ja kõige enam on see aidanud, et minu koolmeister 
mind mõtlejaks inimeseks kasvatas. Nii tõesti, ema, kui 
minu nimi Kristjan on, tahan seda temale tegudes veel 
tasuda, ja kui mind kuhugi valla ametisse peaks kutsutama, 
et minul sõna maksude juure on ütelda, siis tahan ka tema 
palga eest muretseda. Üks inimene võib palju teha, kui ta 
aga tahab.“ 

Poeg, ära aga nüüd uhkeks saa ja oma tarkuse pääle 
toeta, muidu sigitad endale palju vaenlasi, kes sinule enam 
kurja, kui hääd võivad teha.“ 

» Uhkus tuleb rumalusest, aga tarkuse pääle pean mina 
toetama, muidu valitseks ju rumalus tarkusefüle, ja iga vaen- 
lane ei ole mitte kurjategija, vaid tihti häätegija. Vaenlas- 
tega on mõnikord lõbusam elada, kui salalikkude sõpradega.“ 

»Vaata ette, mu poeg, muud mina ei soovi.“ 

Muidugi, armas ema! Ettevaatamine on pääasi elus 
ja pääpidamine tema kroon; neis asjus on minul siiamaani 
asi korda läinud, aga saab näha,' mis tulevik toob. Sina 
ütlesid, et pean naise võtma. Kui mina naise võtan, siis on 
vaja mõtterada kahe vahel jagada ja mitu korda peab mees 
siis naise tahtmise järele tantsima.“ 

See on tõsi, aga kui sina hää naise saad, siis pole 
sul selle poolt suurt vaeva karta.“ 

Väga tõsi, armas” ema, aga häid perenaisi on väga 
harva leida; päris harimata naist ei tahaks mina" sugugi 
võtta ja poolharitute hulgas on palju aganaid; täitsa haritud 
minusugune ei saa, ega kanna minu koht üleval; sa näed, 
ema, et minul selle poolest kõige kitsam lugu kätte tuleb. 

Ühe vääle olen tihti mõtelnud, aga sääl on vanemad tõesti 
vastu ; ometigi õnne pean mina katsuma.“ 

»Keda sa arvad, poeg, kas võin ka teada?“ 

»Sinu ees, ema, ei ole minul ühtki saladust. Metsa-” 
vahi Leenut olen arvanud.“ 

»Metsavahi Leenut? Poeg, see tüdruk on kuldaväärt, 
aga ta isa oli minu mehe täisvaenlane ja nülgis kaks korda 
tema nahka ilmsüüta kombel. Leenu on tuline tööinimene ja 
sinu võrd haritud, aga ma arvan, vanemad panevad kõigest 
jõust teile vastu, ja kus nende õnnistus puudub, läheb abielu 
luhta. Metsavahi Leenu vastu ei ole minul ühtki ütlemist, 
võid kord õnne katsuda — aga kuhu jääb Kördi Saul? 
Kuulsin mineval pühal kirikus, et peab juba tema mõrsja 
olema.“ 

»See ei ole õige,“ ütles Kristjan püsti karates; ,Sauli 
ja Leenu vahel seisab tugev müür ja see ei anna niipea 
maha kiskuda, ja see on: Saali viinahimu ja kaardimängi- 
mine ning tema rumalus.“ 

»Võib olla, aga vanal Kördil on sugu raha, ja see on 
metsavahi kõige ülem armastus.“ 

Ema ja poeg lahkusid ühest, aga Kristjanil oli tuli kor- 
raga takus. 

Leenu Sauli mõrsja? See ajas une silmist ja köitis 
käed töö juures kammitsasse. ,Kuidas saan mina Leenuga 
kokku? Kus võin. temaga juttu puhuda? Kuidas tõmban 
vanemate südamed oma külge?“ Need küsimused täitsid 
nüüd Kristjani südant. ,,Pean mina Leenule kirjutama? Mina 
katsun kirikuteel õnne. Kahju, et mina mineval suvel seda 
ei teinud, kus Leenuga kaks korda koos olin, aga õnne pean 
mina katsuma, muidu lendab lind pesast ja minule jääb vah- 
timine järele.“ 

Inimene mõtleb ja soovib, aga Jumal saadab ta teed 
korda. Laupäeva keskhommiku ajal toli Metsavahi Leenu ise 
Lahvardile ja otse üksipäini. Lapsena oli ta mitu korda siin 
käinud, aga nüüd juba kümme aastat — mitte korda. Temal 

oli kangasuga vaja. Seda oli ta mitmest kohast kuulanud, 
aga mitte saanud, viimaks oli ta oma loaga Lahvardi pere- 
naise käest paluma tõtanud. Vana ema võttis teda väga 
ausasti vastu, rääkis kõigest majatalitusest, näitas oma maja 
olekut ja kiitis oma poega kõigis töödes. Kristjan ise oli 
metsas, aga ema mõistis Leenut nõnda kaua kinni pidada, 
kuni ta koju tuli. Arglikult ja värisedes teretas Kristjan 
Leenut, ja see märkas kohe, kust poolt tuul puhus. Aega- 
mööda näitas Kristjan kõiki oma uuendusi ja küsis, kuidas 
—eed Leenule meeldivat. 

»Sa elad, koolivend, kui poolmõisamajas; eladeski ei 
oleks ma võinud mõtelda, et sa selle kambri nii osavasti 
ehitad.“ 

»Aga las' veel mu toolid, lauad, kapid, sängid valmis 
saavad, siis peaksid sa mu maja nägema,“ ütles Kristjan. 

Kust mina seda enam näha saan! See on ehk esi- 
mene ja viimane kord minul siin majas käia.“ 

Ema puges tuppa, Krisjan oli Leenuga üksi. 

»Nüüd või ei eladeski,“ mõtles Kristjan, hakkas Leenu 
käest kinni ja ütles: ,Kallis Leenu,“ — ta hääl värises ja 
käsi nõndasama — ,kõike seda maja ja mis minul maa pääl 
on, tahaksin üksinda sinuga jagada. Ma olen lapsepõlvest 
sind meeles kannud; mis arvad sina sinna juure ?“ 

Leenu seisis vagusi, aga ta värises. ,Kristjan, mõtle, 
mis sa räägid? Sina — pärisperemees, ja mina — palja 
metsavahi tütar!“ 

Kristjan tõmbas Leenu vasta rindu, surus magusa musu 
ta huultele, miža Leenu vähese vastutõrkumisega teha laskis, 
ja ütles: ,Leenu, täna ütle Jumala ees: kas tahad minule 
abikaasaks saada, minuga kõik jagada, mis elu ette toob? 
Anna vastust!“ 

»Jah, Kristjan,“ ütles Leenu julgesti, »ma olen sind ikka 
südames kandnud, aga mu isa ja sinu ema seisavad selle 
vastu surmani.“ 

«Minu ema mitte, usu seda, Leenu!“ 

Vana ema astus kambri, Kristjan tõmbas Leenu, kes kui 
küps vähk seisis, ema poole ja ütles: ,Ema, siin on minu 
tulevane abikaasa, mu nüüdne mõrsja, kelle pärast ma ööd ja 
päevad olen tööd teinud ja vaeva näinud; minule on ta 
Jumala silma all siin lubanud minu mõrsja olla, ta kardab 
aga, et sina selle vastu oled.“ 

Vana ema võttis Leenu ümbert kinni, andis temale 
suud ja ütles: ,Tere tulemast, mu tütar; Jumala õnnistus 
olgu teiega!“ 

Ka Leenu surus vana ema vastu rindu ja nuttis kui 
lans. Glades ei oleks ta mõtelnud, et ta täna mõrsjaks saab 
ja veel priile mehele. Ta süda tundis rõõmu ja oleks lõhki 
karanud, nõndasama ka Kristjanil. Kena, valge linaga kae- 
tud laua pääl seisis varssi söök ja kõik kolm istusid sääl 
ümber, ja Jumala inglid laulsid vist: ,Rahu olgu maa pääl!* 

»Suvistepühade ajal peame pulmad, kui Jumal aga õnne- 
tuse eest hoiab. Senikana tahan mina oma maja täiesti korda 
seada, ja siis astu minu pääkrooniks siia sisse !* 

»Ja mina tahan kõik teha, et ta iludus veel enam õitseb,* 
ütles Leenu. ,, Aga kõige õelam on meil minu isa ära võita; 
tema tahab mind Kördi Saulile naiseks anda, keda ma silma 
otsas ei salli; aga katsume õnne. — Tulevane talv toob palju 
kannatamist ja suurt võitlemist, aga ole julge, Kristjan! 
Sinuga Lahvardil õnnelik või sinuta kalmukünkas magades, 
— see seisab kindlasti mu sees.“ 

Noorrahvas lubas asja pulmadeni salajas hoida, ja Leenu 
lahkus- rõõmsas meeles. 

Tee pääl mõtles ta ikka: ,Ma olen täna kosjas käinud 
ja olen mõrsjaks saanud, kes seda enne kuulnud; aga kuidas 
võidan ma isa?“ 

Koju tulles tuli isa vastu ja ütles: ,Kus sina täna ome- 
tigi ümber ajad? Tahtsin juba sind otsima tulla. Kust sa 
kangasoa said?“ 

»Lahvardilt,“= vastas Leenu. 

»Ega sa hull ole,“ kisendas isa, »sina käisid Lahvardil!* 

»Kas see siis nii imeasi on?“ küsis tütar. ,Lahvardi 
ema on esimene lahke inimene ja esimene kangur.“ 

»Sina käisid Lahvardil ja olid kõige selle aja Lahvardil?“ 

Seda, isa, küll mitte, ma käisin mitmes kobas, aga 
viimaks ei aidanud nõu kuhugi, pidin Lahvardilt õnne katsuma.“ 

»Ja sina said Lahvardilt soa ?“ 

“Just Lahvardilt; nemad on nüüd õnnelikumad inimesed 
kui meie; nende kamber on sada korda soojam ja puhtam kui 
meil, ja kui kena ahju ja keetmisekoha Kristjan on ehitanud 
ja kui mõistlikult oma õunapuuaia sisse seadnud. Ma ütlen: 
koolitatud mees teeb koolitatud mehe töö, ja harimata jääb 
oma vana sõnnikuauku istuma; ma olen ka lõunat söönud 

" Lahvardil ja väga hääd, puhta, kaetud laua päält.“ 

»Ja Kristjan sõi sinuga ühes?“ 

»Ja muidugi, ta on ju minu koolivend, sest et kihel- 
konnakoolis mõnda korda ühest kausist sõime ja ühest ämbrist 
vett jõime; ega see siis ime olnud, kui nüüd kümne aasta 
pärast seda jälle kord katsusime, ma ütlen: Kristjan on 
mõistlik mees.“ 

Võtku teid ja teie kihelkonnakooli, ikka viskad sa 
mulle seda nina pääle, aga ennem oleksin mina sulle kümme 
kangasuga ostnud, kui et sa täna seda Lahvardilt otsima 
läksid; ma soovin, et sa soa homme jälle ära saadaksid.“ 

»Seda, armas isa, ei ole vaja. Kui kangas valmis on, 
siis saadan ta tänuga ära. Lahvardi ema andis selle väga 
hää meelega; mõtle, kui hääd sigarid Kristjan sulle tõi, tal ei 
näita ühtki vihavaenu meie vastu olevat.“ 

»Ja sina käisid Lahvardil? Seda ei oleks mina eladeski 
soovinud, ja sinu jalad ei pea sinna enam minema.“ 

»Ara nüüd, armas isa, pahanda; oleksin mina seda 
arvata võinud, et sina nõnda selle käigu vastu oled, ei oleks 
mina Sinna läinud.“ 

»See on mõistlik jutt, nüüd mine sauna, ema on juba 
sääl — aga ära enam Lahvardile jookse.“ 

Leenu läks sauna. Ema esimene küsimine oli, kust- 
Leenu kangasoa saanud. 

»Lahvardilt,“ oli tütre vastus. 

»Sinna ei oleks sina mitte pidanud minema.“ 

»Kust pidin siis saama? Esmaspäeval tahame kangast 
käärida ja sukka ja niide panna.“ 

»Tõsi küll, aga Lahvardi rahvas on meie vaenlased.“ 

Seda mina sugugi ei ust, nemad võtsid mind imelah- 
kelt vastu, näitasid oma maja elukorda, söötsid mind ausasti 
ja ma ütlen õieti, ma ei ole kuskil veel nii lõbusaid tundisid 
elu sees inimeste hulgas elanud kui täna Lahvardil, ja nemad 
on nüüd prii eesti rahvas.“ 

»Tütar, sa jampsid, meie oleme ka niisama priid kui 
 Lahvardi rahvas.“ 

»See ei ole tõsi! Meil ei ole kämbla laiust tükki maa- 
pinda, mis omaks nimetada võiksime; prii mees prii maa 
pääl on minu silmist suure au sees.“ 

»Siis ehk tahaksid Lahvardile veel perenaiseks asuda, 
kui Kristjan järele tuleks.“ 

»Jah, tuhat kord ennemalt kui Kördile. Kördi Saulil 
ei ole muud kui suur suu, aga Lahvardi Kristjani elukorda 
peaksid sinagi nägema! Ma ütlen, mitte silmapilku ei mõt- 
leks sina enam, vaid kui Kristjan mind sinu käest endale 
naiseks paluks, oleksid sa kohe valmis lubama.“ 

«Sa oled pääst jamps, vist on Lahvardi ema sulle nõia- 
kooki küpsetanud, ja selle läbi sind oma poja külge köitnud.“ 

»Armas ema, nõiakookisid ei oska keegi küpsetada, vaid 
nõiakoogid küpsetatakse sõnades ja südames; kus armastuse 
vägi südameid ühendab, sääl on ka ilma raha ja varata õnn. 
Armas ema, sa võid mind õnnelikuks teha, kui sa ühe nõia- 
koogi küpsetaksid, mis Kördi Sauli meie majast ära saadaks; 
seda inimest ei salli mina oma silma otsas.“ 

»Lähme toa juure ia jätame lobisemine maha. Saul ei 
- ole veel kosjas käinud ja Lahvardi Kristjanile meie sind ei 
anna, kui ta ka sada korda rikkam oleks kui Saul.“ 

»Kui teie mind väg'si mehele minema sunnite, siis 
ütlen kohe, et mina täna viimast päeva teie majas olen. 
Kaubaasjaks ei tohi teie mind mitte tarvitada.“ 

»Kes sinu käest õieti luba küsib ?* ütles ema pahaselt. 
»Meie oleme sinu vanemad ja meie sõna järele pead sina 
sellele minema, kellele meie sind paneme. Nõnda laulsin 
mina ka kord, aga nüüd tänan Jumalat, et metsavahi isanda 
emand olen. Meil on leib ja leivakõrvane kui ka raha- 
kopik majas olnud, ja saab veelgi olema, kui Jumal kõige 
õnnetuse eest hoiab, ja nõnda on ka Kördil olnud; aga Lah- 
vardil on ennevanast tuline vaesus aset pidanud ja kes teab, 
missugusel kombel Kristjan raha on kokku ajanud, millega 
nüüd koha ostnud; õigusega ei näita see ometigi olevat.“ 

»Ära tee, armas ema, pattu niisuguste mõtetega. Krist- 
jan ei ole oma raha mitte varastanud.“ 

»Seda ma just ei usu, aga kavalusega enda poole kis- 
kumine on ka patt ja nüüd on ju maailm väga raisus, iga- 
üks kisendab üksinda raha järele ja mõne kümnekonna rubla 
eest annab mees ihu ja hinge kuradile, kui ta aga raha kord 
näha saab.“ — 

Mõlemad naisterahva: läksid majasse ja kammisid juuk- 
seid, aga terav ema silm nägi kohe, et tütre südames midagi 
põksus, mis enne sääl aset ei leidnud, 

»Sa oled ilma rahuta, mu tütar?“ küsis ema. 

»Jah ilma rahuta, sinu sõnade pärast, tõesti ilma rahuta. 
Mina ei ole Kristjanist veel kellegi käest paha sõna kuul- 
nud, aga Saulist teab iga laps sada juttu lobiseda, ja suurem 
jagu neist on õiged. Saul on sada korda maantee kraavis 
viina väsimust välja puhanud, mitmed kümned rublad kaardi- 
mängimisel kaotanud, mitmed ööd külatüdrukute juures jahti 
pidanud. Ta sõimab ja vannub iga sõna juures — ja sellele 
tahate teie mind ära müüa. Armas ema, sina oled mind 
vaevaga kasvatanud, sinu sõna olen ma kõigis asjus kuulanud, 
ja nüüd — ja nüüd — nüüd kaupled sina ja isa mind lehma- 
mullika kombel ja tahad vist toop viina kauba pääle.“ 


45 


Ema läks lumivalgeks näost ja tütar nuttis kibedasti, 
võttis aga armastusega ema kaelast kinni ja ütles: ,,Kallis 
ema, sa võid mind päästa ja isa südant teisele mõttele käända. 
Sinu käes seisab mu õnn ja õnnetus, mitte isa käes. Isalon 
ükskõik, kes mind kosib, Saul või Kristjan, kui mina aga 
tanu alla saan; armastuse järele küsib tema vähe, ja ma olen 
— ma olen — ma — ma olen ju —“ 

»Mis, oled sina ju?“ küsis ema värisedes. 

»Ma olen — oh ema — ära mind enesest ära tõuka— 
ma olen —*“ 

»Tule Jumal, appi! Kallis Jumal: mis sul viga on?“ 

«Mina olen teie teadmata juba kihlatud mõrsja. — 
Sinu käes, ema, seisab nüüd minu õnn ja õnnetus — ma olen 
lapsest saadik Lahvardi Kristjanit armastanud, ja täna olen 
tema mõrsjaks saanud; meie kõige suurem mure on nüüd 
teid ära võita.“ 

»Tule, Jumal, appi, aita, Jumal! Sa oled pääst nõder!“ 

»Hoidku Jumal mind ja iga inimeselast selle häda eest, 
aga mis mina siin Jumala ja sinu ees tunnistan, on tõsi, ja 
ja ma ütlen veel üks kord: Ema, sinu käes seisab mu õnn 
ja õnnetus, täna on mind Lahvardi Kristjan oma toas, Jumala 
ja oma ema silma all endale übikaasaks ja aitajaks palunud 
ja Jumala nimel olen mina tõotanud tema naiseks saada ehk 
muidu rahulikult kalmukünkas magada. See lubamine ei ole 
aga mitte tänasel päeval minu sees äkitselt tõusnud, vaid see 
on aastate kaupa minu sees idanenud; ma olen Jumalalt 
Kristjani endale meheks palunud ja täna on tema kogemata 
juhtumise läbi mind naiseks palunud, ja ka see mõte ei ole 
tema sees täna tõusnud, vaid vist aastaid idanenud, muidu ei 
oleks tema minule nii ilusa kasti kinkinud ja selle kasti on 
ta oma käega teinud. Sinu käes seisab mu õnn ja õnnetus, 
armas ema! Aita isa juures Kristjanit armsaks teha ja anna 
siis minu tänane juhtumine teada.“ 

Armas tütar, sa jampsid, mine parem magama, homme 
ajad sina vist teist juttu.“ 

»Und ei ole mu silmis, ja tänasest päevast ei ole minul 
muud juttu, ema, tee oma tütar õnnelikuks!“ 

Ema läks kambrist välja ja mõtles: *, Nüüd on asjad 
koguni raisus, meie oleme tütre Saulile lubanud ja tütar on 
ennast Kristjaniga kihlanud; tee nüüd mis tahad! Kahju, 
väga kahju, et teda täna suga otsima saatsin, aga ta on 
Kristjanit juba koolis vist endale ära valinud ja Kristjan teda, 
ja neid armastuse sidemeid lahti kiskuda on raske. Kahju 
oleks, kui mu armas tütar Lahvardi peremehe naiseks saaks!“ 

Lahvardi Kristjan tegi kibedasti tööd oma maja sees- 
pidise ehitusega, aga Kördi talus seisis kõik vana isaisade 
seaduse järgi. Rehetoa küljes seisis siin ka kamber, aga 
seda võis ennem sealaudaks kui inimese elumajaks nimetada. 
Moaldpõrand all, seinad mustad ja nõnda, kuidas palgid met- 
sast toodud, lagi must ja ämblikuvõrke täis. Aknad nelja 
pisukese ruuduga, ja needki suitsust mustad, misläbi valgust 
sugu sisse paistis. Rehetuba oli ruumikas. Suur ahi ühes 

nurgas, seinte ümber laudadest lavad, kus õlekood sees seisid, 
- kus pääl rahvas magas; tuba ise ilma aknata. Päeva-ajal 
seisis toa uks lahti, ja naised ketrasid toas, kasukad seljas ja 
kaks paari sukki jalas, kuidas seda igal pool veel tänapäev 
ette tuleb. “Puhtus oli siin tundmata võõras, ja vana kui 
noor Kört pidasid neid inimesi saksaks, kes puhtamalt elasid 
kui nemad. Talupoeg, see on eesti talupoeg ei võivat puhtalt 
- elada, vaid ikka lojuse kombel, oli vana Kürdi kõige õigem 
elumärk. 

Õue pääl oli niisamasugune roppus. Elajasõnnik vedeles 
mõnikord üle labajala toa ukse ees, ja tihti pidas emis oma 
poegadega perelaua all toas talurahvaga ühtlasi sööma-aega, 
ja seda pidas Kördi perenaine suure au sees. Piimatalitu- 
sest ei taha meie siin palju rääkida, aga kui Kördi perenaine 
linna võid viis, oli see rattamäärdega ühesugune ja kärbse, 
prussaka ja lutika kehajaokesed kaalusid sääl sees ka oma 

jao, ja perenaine vabandas, et prügi tee pääl vankrist või 
saanist sisse olevat pudenenud. Ja ometigi oli Kördi pere- 
mees tugev talupoeg ja nõukas mees. Kördi vanad isad olid 
aga nõnda elanud ja vanaks saanud, miks pidi siis nüüdne 
põlv targemat tegema, ja noor Kört astus igas sammus oma 
vanemate jälgedesse, naeris tihti Lahvardi Kristjanit ehituse 
pärast ja sõimas teda uhkeks ja hilpharakaks. 


Enne jõulupühi peeti Kördi majas isa, ema ja poja vahel 
suurt nõu naisevõtmise pärast. Viimane otsus oli: Saul pidi 
viimasel pühal kosja minema ja pulmad nelja nädala pärast 
ära peetama. Saul pidi esiti Metsavahile jääma ja suveks 
Kördile noorikuga tööle tulema, aegamööda pidi siis Siimu 
Mihkli talukoht ära ostetama ja noorrahvas sääl pesa-aset 
võtma. Kõik väga kena, kui aga asjad siginevad. 

Vana Kört käis enne pühi kord linnas ja ostis mõned 
sitsiriide hilbuzesed mõrsjale ehteks, paari ummiskingi ja mõne 
pudeli odavat keelekarastust. Nende asjade külge pidi met- 
savahi Leenu süda kinni jääma. 


Viimase püha õhtul rakendas Saul hobuse saani ette, 
pani kirikuriided selga, punase vöö pääle, rebasenahka kübara 
pähe, paar pudelit ka tasku, saiakompsu ja rätikimbu saani, 
võttis isa ninameheks kõrva, ja sõit algas. Tee pääl tuli 
vanatüdruk vastu. Kört sülitas viha pärast, vändus mõne 
suutäie kurja, keeras hobuse kolm korda ümber ja sõitis siis 
edasi. Vanatüdruk oli esimene õnnetuse märk. 


Metsavahi õues jäi Saul välja hobuse juure, isa astus 
tuppa, teretas majarahvast ja ütles endal täna õhtu virga lehma- 
mullika ära jooksnud olevat, keda ta siit taga otsivat. Metsa- = 
vaht teadis, kust tuul puhus, ja andis luba otsida, 

Kördi Andres käis maja läbi ja leidis Leenu tagakamb- 
rist lugemast. | 

»Tere ka, neitsike, sind olen täna just otsinud.“ 

»Tere, Andres, mis siis minust tahate?“ 

»Sinu isa on sind minu pojale naiseks lubanud ja täna 
õhtu tulime kosja-asju selgeks tegema. Sinul on vist hää 
meel, et nõnda ruttu tulime; Saul on hobuse juures.“ 

Leenu vaatas Andrese otsa terava silmaga ja ütles siis 
kindla häälega: ,Andres, teie olete täna pääst sugu segane 
ja sellepärast kogemata meie majasse juhtunud. Teie ehk 
tahtsite oma pojaga Kalmule sõita, kus Tiiu teid ootab; mina 
ei ole teid mitte oodanud, ja minu isal ei ole minu üle selles 
asjas ühtki luba.“ 

»Neitsike, ära nüüd nõnda pahanda; Kalmul ei ole meil 
ühtki otsimist.“ 

»Siis otsib Kalmu Tiiu teid pärast kohtu läbi; teie poeg 
on Tiiut endale naiseks palunud ja tema seks lubanud saada, 
ja sellega on kõik jutt meie vahel otsas : siin on kambri uks, 
nüüd võite minna.“ 

Sest jutust ei saa mina aru,“ ütles Andres; ,sina oled 
minu poja kihlatud mõrsja ja pead selleks saama, nii tõesti 
kui mina Kördi Andres olen.* 

»Meie vahel ei ole ühtki kihlust veel olnud ja teie poja 
naiseks mina eladeski ei saa, kui isa mind ka sada korda 
kas või ahelas tema külge köita tahaks.“ 

Tõmm astus emaga kambri ja ütles: ,Nüüd, tütar, võta 
kosjad vastu, ja kolme nädala järele saavad rõõmsad pulmad.“ 

,Mina olen Andresele juba ütelnud, kus ta poja kihlatud 
noorik elab, ja ta teeb väga õieti, kui ta veel täna õhtu 
sinna kosja sõidab. Minu silma alla aga Saul ärgu eladeski 
tulgu: mina tahan vaba mehe naiseks saada, aga mitte vaeste 
tütarlaste petja naiseks.“ 

,Keda on siis Saul petnud?“ küsis PA 

»Minge küsige seda Kalmu peremehe tütre käest, tema 
annab teile õige vastuse!“ 

Viha välkus Andrese silmis, ja häbi pärast oleks ta maa 
alla pugenud, aga ta tegi vaga näo ja ütles: ,,See on tühi 
lori ja külanaiste kaval jutt; sina oled minu poja ainu- 
kene mõrsja.“ i 

»Mina olen kord teile ta õige mõrsja nimetanud ja nüüd 
arvan, et teil mõistus pääs on ja et sinna kosja sõidate.“ 


Andres, tule tuppa, too Saul õuest sisse ja joome kos- 
javiinad ära,“ ütles Tõmm, ,ja tuleval laupäeval läheb noor- 
rahvas kirikuõpetaja juure lugema.“ 


»Kallis isa,“ ütles Leenu, ,sind armastan ja austan ma 
südamest, aga täna õhtu jäta kosjajutt katki; kui teie vanal 
viisil pudeli napsi tühjendada tahate, ei ole minul sinna juure 
ühtki ütlemist, aga minu nimi jätke sääl juures nimetamata, 
ja Saul jäägu parem oma hobuse juure, sõitku küla kõrtsi 
või Kalmule, minul ükspuhas.“ 

»Kuidas võid sina nii jõledat juttu Sauli ja Kalmu Tiiu 
pääle tõsta?“ küsis metsavaht. 


»Armas isa, mina ei tõsta ühtki tühja juttu. Eile tulin 
kirikust, ja Kalmu Tiiu, see ilus noor tüdruk, tuli minuga 
ühes kodu poole; tee pääl hakkas ta väga mind paluma Kördi 
Sauli eest ennast hoida, kes mineval suvel tihti neil käinud 
ja teda lubanud naiseks võtta, mida Tiiu ka kindlasti usku- 
nud ja nõnda nüüd õnnetu inimene olevat.“ 


Kahvatanult ja värisedes seisid Andres ja Tõmm Leenu 
ees ega Saanud sõna suust. Viimaks kisendas Andres: ,,See 
on vale, see on jõle teotamine!“ 

»See ei ole sugugi vale ega teotamine; sõitke sinna, 
siis saate kuulda.“ 

Andres tampis viha pärast jalgu vastu maad, lubas Tiiu 
surnuks lüüa ja terve Kalmu talu laiali pillata. Tõmm aga 
seisis sügavas mõttes, ja ema ohkas südamest. Viimaks 
ütles Tõmm pühalikult: ,Kuisee kuulutus tõsi on, siis annan 
teile nõu täna õhtul Kalmule sõita ja sääl kosja-asjad küpseks 
teha. Kalmu Tiiu on ilus ja priske tütarlaps, ja minul 
oleks kahju, kui ta sinu poja läbi häbi ja naeru alla saaks.“ 

»Kui see tõsi on, siis pean ma seda teed käima,“ ütles 
Andres vihaga; ,aga Saul saab enne pulmi veel hää 
nahatäie.“ 


50 


Seda ei ole vaja,“ ütles Leenu, ,vaid aga kiireid 
pulmi, ja teie tänate mind eluaeg, et teile nii lahke ja osava 
hinge majasse soovisin.“ 

Andres tõttas õue, kus õnnelik Saul teda külmaväristu- 
sega ootas. 

Andres karjus ja vandus maad ja maailma kokku ja 
sõimas poega esimeseks kelmiks. 

yIstu saani,“ ütles ta viimaks, , ja pea oma suu kinni, 
ehk muidu saad mööda kõrvu.“ 

Saul oli kui lammas vagusi. 

Andres sõitis otseteed Kalmule, mis neli versta Metsa- 
vahilt kaugel seisis. Saul värises kui haavaleht. 

Kalmul oli rahvas veel üleval ja Tiiu istus murelikult 
sängi pääl; Kördi Andrest nähes tahtis ta toast välja jooksta, 
aga see hakkas ta käest kinni ja ütles: Minul on sinuga 
täna õhtul midagi seletamist; ära karda mind ühtki, vaid 
anna vastus; see võib sinu ja minu kasuks sündida.“ Ta 
tõmbas kahvatanud neitsi kambri, ja siin vanemate silma all 
küsis Andres tema loo järele ja kas Saul toda naiseks võtta 
iubariud. | 
Tiiu värises kui haavaleht ja ütles kartusega: ,,Saul 
vandus minule Jumala nimel, mind enne jõulu omaks naiseks 
võtta, ja ma olin nõder naisterahvas ja kuulsin tema juttu, 
aga nüüd olen mina õnnetu.“ 

Andres jooksis õue, tõmbas poja karvupidi tuppa, andis 
mõne matsu mööda selga, viis siis ta kambri ja ütles; ,,Kas 
on tõsi, et sina sellele neitsile vandel oled tõotanud, teda 
enese naiseks võtta?“ 

»Ja, see on tõsi,“ kogeles Saul. 

»Ja sina oled tema au teotanud?“ kisendas Andres. 

Küllap vist,“ vastas Saul. 

Siis on tema sinu naine. Tuleval pühal saate esimest 
ja teist korda maha kuulutatud ja ületuleval pühal laulatatud.“ 

Tiiu langes Andresse kaela ja silmavesi voolas mööda 
palgeid. Tiiu vanemad aga seisid kui postid ja olid kahvatanad. 

Tütarlapse nutt tegi Andrese südame pehmeks ja ta 
ütles: , Olgu nüüd kõik unustatud, inimesed oleme kõik, aga 
jõledasti eksinud olete mõlemad.“ 


Kosjaviinad joodi veel selsamal õhtul ja anded jagati 
mõrsjale kätte, kes südames Taevaisa õnneliku juhtumise eest 
tänas, ja Saul nähti üsna rahul olevat. 


Kahe nädala pärast peeti Kördil väga väikesed pulmad, 
ja iga inimene, kes asju selgemalt tundis, pidas Andrest väga- 
ausaks meheks, ja Tiiu tahtis teda otse käte pääl kanda. 


Metsavahi isand oli tütre vastu üsna okkaline. Kui aga 
lugu põhjani tundma õppis, lõi ta käsi kokku ja ütles: , Tänu 
Jumalale, kes mu tütre hoidis õnnetuse eest,“ ja ema austas. 
Leenut taevani. 

Kõige rõõmsam oli Leenu. Ta oli ühe inimese õnne- 
tusest päästnud ja see tegi ta südamele kergitust; ka Tiiu 
tänas silmaveega Leenut ja ütles: ,,Kui ma hingest teaksin, 
keda sina maa pääl armastad, kohe tahaksin teda põlvili 
paluda, sind varssi tema majasse tõmmata.“ 

»Täna Taevataati,“ vastas Leenu, ,,minule ei ole nina- 
meest tarvis, vaid ma tahan priile mehele ükskord kätt ja 
südant anda, aga mitte sunnitud teel. See oli väga õige, 
et sa oma saladust minule avaldasid, selle läbi oli minul 
võimalik kõige hõlpsamalt sinu nüüdsest mehest lahti saada 
ja sind ennast päästa. Oleksin mina kosjad vastu võtnud, 
siis oleksime mõlemad eluajaks õnnetud olnud.“ 

Selsamal ajal, millal noor noorik ja metsavahi tütar 
kiriku õues teineteisega nõnda juttu puhusid, sündis Metsa- 
vahil lugu, mida meie jutustamata ei tohi jätta. 

Lahvardi Kristjan läks kirikuriides Metsavahile ja leidis 
vanamehe üksi kodust. 

Kristjan andis vanamehele hää sigari suitsetada, rääkis 
väga lahkesti majapidamisest ja enda töödest, tõmbas viimaks. 
pudeli hääd veini taskust ja palus metsaisandat klaasi tema 
õnne pääle kokku lüüa ja kõik vanad asjad unustada. 

Aegamööda nooldus metsaisand, ja jutt jooksis veevoo 
kombel. Korraga küsis metsaisand: 

«Miks oled siis minu juare tulnud? Kas mõnd tarbe- 
puud vaja või mis?“ 

«Arge selle üle palju küsige; tulin just teid kui kõige 
ligemat naabrit teretama ja oma meelt lahutama. Et teie 
aga tarbepaist juttu tegite, siis ütlen otse julgesti, et minul 
üht õunapuud vaja on, keda mina oma maja aeda tahan istu- 
tada; kui teie seda lubada võiksite, siis oleks mu kõige suu- 
rem soov täidetud.“ 

Aga nüüd on talv, ja sel ajal ei või neid hästi välja 
kangutada,“ vastas metsaisand, ,,minul on küll mitmed väga 
höäd puud.“ 

Just talvel on kõige parem; mina tõstan puu kõige 
juurtega välja ja viin ta kas nelja hobusega koju.“ 

«Läheme siis aeda vaatama.“ 


Mehed sammusid õunapuu-aeda, aga Kristjanile olid kõik 
puud vastumeelt, ja ta ei leidnud ühtki oma tahtmise järele. 

Metsavahi süda lõi pahaks, ja ta tahtis hää meelega 
ninakast võõrast lahti saada, kellele hääd tahtis teha, aga 
kes nüüd häätegu ei mõistnud vastu võtta, kuid Kristjan 
palus viimaks õunapuud ometigi ise valida ja maksku siis 
mis maksab ära osta. 

, Võta, missugust tahad,“ ütles moleaigalid, »ühesugused 
hääd on nad kõik.“ 

Läheme siis tagasi ja lööme klaasid noore õunapuu 
terviseks kokku.“ 

Jälle tormasid suitsusambad kambri lae poole ja kõli- 
sesid klaasid, 

Sel silmapilgul astus Leenu emaga kirikust tulles ma- 
jasse. Mõlemad jäid kohkudes seisma. Kristjan aga kargas 
üles, võttis Leenu käest kinni, tõmbas teda isa ette ja ütles: 
»Armas ja austatud naaber, see on see õunapuu, keda mina 
teie aiast enda aeda istutada soovin; andke oma õnnistus 

sinna juure ja ma vean tema varssi kõige juurtega kas kesk- 
talve ajal enda aeda.“ 


»Mis, mis, — mis hullustus see on? Ja sina, Leenu, 
seisad vagusi tema kõrval! Välja minu majast!“ kisendas 
metsavaht. 

Leenu langes isa kaela, surus magusa musu isa suu 
pääle ja palus: ,Isa, anna mind vabale mehele ja ära keela 
mind mitte! Tee oma tütar õnnelikuks!“ 

Kui ussist nõelatud lükkas isa tütre enesest eemale, 
kargas püsti, sammus mööda tuba ja kisendas viimaks; , Nüüd 
on hull aeg, tüdrukud jooksevad meeste järele ja kosivad 
neid; isast ja emast ei hooli enam keegi; vist olete juba 
kes teab kus kihlused ja pulmad ära pidanud. Nüüd tulete 
veel mind ärritama ja näitate, et teile võit peab jääma. 
Mina olen sinu isa, ja minu käes on võimus sind sellele 
panna, kellele ma tahan; aga selle peigmehega kasi minu 
silmist !“ 

Ära nüüd nõnda käratse,“ ütles Leenu ema vahele; 
»Mma arvan, sa teed kõige õigemalt, kui sa oma tütre Lah- 
vardi Kristjanile annad: ta saab pärisperenaiseks, ja nad 
armastavad teineteist.“ 


»Ah, sina oled ka juba tütre nõus; väga ilus, siis 
tehke, mis tahate, aga mina annan oma tütre, kellele mina. 
tahan !“ kisendas Tõmm. 

»Just teie käest palun mina teda endale, armas metsa- 
isand! Minu elukord on niisugune, et teie tütart ausasti 
võin toita, ja teid ennast luban mina kui vanemaid kõigest 
südamest austada,“ ütles Kristjan tõsiselt. 

Metsavaht vaatas oma tütre otsa, kes Kristjani kõrval 
seisis, ja ütles: ,,Ja sina, mu tütar, tahad kõigest hingest. 
Kristjani naiseks saada?“ 

. ,Ja, armas isa, selle prii eesti mehe naiseks või ei 
kellelegi.“ 

«Tule Jumal appi, sa oled pääst nõder!“ ähkis metsaisand. 

»Hoidku Jumal meid kõige selle õnnetuse eest,“ vastas 
Leenu, ,aga kelle naiseks tahad sina mind, armas isa, siis 
panna ja saata ?“ 

»Kellele, kellele! oh — oh — aga mitte Lahvardi 
Kristjanile,“ ohkas metsaisand. 

»Mis siis temal viga on?“ küsis tütar. 

»Mis temal viga on! mis — mis!“ 

»Ara nüüd, armas isa, pahanda; anna oma luba sinna 
juure, ja meie oleme õnnelikud inimesed,“ ütles Leenu nuttes. 

Ema hakkas vanamehe kaelast kinni ja palus: ,Ära 
keela oma õnnistust; meie olime ka kord. noored, ja oleks 
minu isa sinule mind ka keelanud, siis oleksid sina kes teab 
missugusega kokku juhtunud.“ 

»Olgu siis täna teie võit!“ ütles Tõmm urisedes. 

Kõik hakkasid temast kinni ja surusid vanameest 
armastuses. f 

»Ärge mind nüüd surnuks armastage! Aga nii järsku 
kihlust ei oleks mina uneski mõtelnud! Ja sina, tütar, oled 
nüüd õnnelik?“ 

»Jahy isa, Lahvardi Kristjan on minu eesmärk igal pool 
olnud, teda olen ma iga päev oma südames kannud, ta on 
mu helkjam koidutäht olnud, ma olen täiesti õnnelik“. 

»Ja Kristjan, sina ka?“ 

»Selle järele ei ole enam tarvis küsida. Ühe sõnaga: 
ma ei oleks täna mitte pärisperemees, kui teie tütar mind 
selleks ei oleks teinud.“ 

»Oled sa, Leenu, Kristjanile ehk raha salaja laenanud?“ 
küsis metsaisand kohkudes. 

»Raha mitte,“ vastas Kristjan, ,aga veel enam kui 
raha, see on — tahtmist ja püüdmist oma toa ja oma loa järele, 
see on mu õnnetee olnud tänapäevani.“ Ta tõmbas Leenu 
oma rinna vastu ja surus tugeva musu ta huultele. 

»Olgu siis minu õnnistus teiega! — Aga minu kõht on 
tühi, naised tooge leiba lauale ja mis veel kätte saate!“ 

»Aga ütle, Kristjan, kuidas julgesid sina minu majasse 
selle tahtmisega tungida?“ 

»Armastus teeb kõik uksed lahti; armastus andis minule 
julgust siit uksest sisse tungida ja, oleksid nad ka raud- 
kangidega minu eest kinni surutud olnud, vist oleksin mina 
teed leidnud neid lahti kangutada.“ 

»Aga ütle minule, kust oled sina seda raha kokku aja- 
nud, millega oma koha ära ostsid?“ 

»Seda olen mina oma põllust ja kauplemisest saanud, 
ja kõige minu maja küljes ei ole ühte ülekohtu kopikat; 
päälegi on kõik kohad raha täis ja meie võime teda enesest 
ära lükata või ülesse korjata, igaüks oma tarkuse järele.“ 

»Ja sinu talu on päris võlgadest lahti ?“ 

»Seda küll mitte, aga see võlg tema pääl on väga 
väike ja saab vist Jumala abiga pea makstud.“ 

»Ja seda maksu loodad vist minu tütre läbi saavat?“ 

»Selle pääle ei ole mina uneski mõelnud; mina ei tea 
kas teil vara on või mitte; selle järele ei ole mina iialgi 
küsinud, vaid minu ülem mure oli üht mõistlikku perenaist 
saada, ja kui teie oma tütrele ka mitte midagi, ma ütlen 
tõega, mitte küüne suurust varandust ühes ei anna, siis olen 
mina sellega kõige enam rahul ja tütar ise ka. Varandus ei 
ole meid kokku vedanud, vaid armastus.“ 

»Armastage siis ja saage rikkaks, minu poolt ei saa 
tütar mitte nööpnõela ühes,“ naeris Tõmm. 

»Seda parem,“ naeris Kristjan vastu ; , mis inimene ise 
teenib, on temale ka kõige armsam; ja mina palun teid, et 
ka pulmad minu kulu pääl peetaks, see on, mina tulen siia, 
sõidan oma armsa Leenuga kirikusse laulatusele ja siis tulete 
kõik minu majasse, kus pulmad eht eesti viisi peetakse. 
Kõige eest tahan mina muretseda.“ 

»Aamen, olgu sedaviisi; minult ei saa sina muud 
kui naise.“ 

»Muud mina ei ole ka tahtnud, ja nüüd lööme veel 
klaasid uue elu alustuseks kokku.“ 

»Leenu ja ema, tulge siia!“ kisendas, Tõmm ja varssi 
kõlasid neli klaasi noorrahva terviseks. 

»Aga mil-ajal tulevad pulmad ?“ küsis Tõmm. 

»Suviste esimesel pühal,“ vastas Leenu. 

»Jah, suviste esimesel pühal,“ kordas Kristjan. 

»See on pikk mõrsjapõli,“ kostis Tõmm, ,aga olgu 
minugi pärast, siis on mets noores lehes ja heinamaa haljas, 
rohus ja rohu pääl hää püherdada.“ 

Nüüd söödi ja joodi, ja noorrahvas ajas oma jutud, ja 
õhtul sõitis õnnelik peigmees koju. Tõmm lõi käsi kokku, 
kuidas naised ta täna ära võitnud. Teisel päeval tuli iga- 
päevane talitus jälle majasse, kuid Leenut nähti imekiiru- 
sega veel pärast päevatööd endale asju õmblevat ja kuduvat, 
mida talle hädasti tarvis läks. Tõmm ei rääkinud enam 
pulmadest sugugi, temal oli asi kui unenägu. Kristjan aga 
tegi väsimata tööd oma maja seespidise kraami kallal, ja üks 
tislerisell aitas teda sääl juures. Pühapäeval aga tõttas ta 
Metsavahile ja ajas lõbusat juttu, ja siis lisas metsaisand 
mõne sõna pulmadest juure. 


6. 


Astume kord veel Kördi Andrese majasse. Tiiu on siin 
noorik ja täitsa talu tüdruk. Hommikust õhtuni peab ta 
majatalituses ees ja taga olema. ,Noorik, tule ja, noorik, 
mine,“ kuuldakse perenaist käskivat, ja noorik teeb ka, mis 
jõuab; ükski ei aita teda sääl juures. Saul vaatab päält ja 
haigutab parem sooja ahju taga, kui noorik elajatele vett 
toobriga veab ja ränki riistu tõstab; ta on ju noorik ja peab 
tuld ja vaeva nägema. Õhtul puruväsinud, peab ta kella ühe- 
teistkümneni vokki tallama ja hommiku kukelauluga juba 
jälle platsis olema; küll on orjus kibe, aga ta kannatab kan- 
natuses, mõteldes: noorikuaeg lõpeb ükskord otsa, ja siis 
tuleb ehk parem elu. 

Õelal pereeidel aga ei ole halastust nooriku vastu, vaid 
iga päevaga läheb töö veel õelamaks, otsekui kustutaksid nad 

tuld. Sauli hapud sõnad, kui ta joobnult kõrtsist koju tuleb, 
on tema ainus troost. 


Saulile kui toorele inimesele on ju noorik mänguasjaks 
majasse toodud, kelle juures ta oma jõledat nalja ja viha kord 
kustutada võib. Üksinda Andrest kuuldakse vahel armast 
sõna noorikule andvat, ja temagi saab siis oma naise käest 
hästi noomida. Oh vaene hing, parem oleksid võinud Kal- 
mule jääda, kui nüüd pärisori olla! Pärisorjad ei tunne ju 
muud kui pärisorja elu, ja see on neile aegamööda kõige 
armsamaks läinud. 


Õh orjaaeg, kui palju muda oled se eesti pinnale kan- 
nud! Kui palju ebausku, vaimupimedust! Ja ometigi julge- 
vad su kandiad kisendada, et sa valgust ja õnne meie maale 
oled toonud. Jah valgust ja õnne su vedajatele, aga põrgut 
eesti lastele, kelle sees sa praegugi ahelas istud, ja kus sind 
ühe vaimu suust teise suhu visatakse, et sa oma mahlaga 
kõik rammusaks teeksid, aga ise sääljuures ikka lahje- 
maks jääd. Korja raha, rahvas, ja koolita oma noorsugu, — 
siis pääseb su maapind vangist, su rumaluse ahelad langevad 
ja vaimukari taganeb valguse eest! Jäta kõrtsid kuivaks ja 
sõida parem aastas kümme kord eesti seltsidesse ja ime säält 
uut jõudu võitlemisele, sest viin on ju kõige suurem õnnetus, 
ja su rumalus on kõige kangem ahel! Oma tuba, oma luba 
— olgu su ülem elumure ja talitus oma toas su kroon ja ehe! — 


Kalmu noorik kannatas palju kandmise ja tõstmise läbi; 
nende läbi oli ta endale viga teinud ja nii suurt, et pääle 
jaanipäeva silmad igavesti kinni pani. Nüüd kisendas Saul 
ja kaagutas pereema, aga mis ilma hingeta, see ilma. Pere- 
mees Andres trööstis ennast sellega: oli surmaks antud. 
Meie aga peame juure lisama: Tiiu oli üliränga orjusega 
surma sunnitud. 

Üleliigne töö on iseäranis naisterahvale väga kahjulik, 
aga ka üleliigne laisklemine; keskmine olek on ihule ja vai- 
mule terve, hoiab meid haiguste eest ja pikendab meie elu. 

Saul läks pääle oma naise surma õige tee päält ikka enam 
kõrvale ja oli mõne aasta järel päris joodik ja hulgus, mis 
surma ta ka suri; sest ühel külmal talvisel päeval leiti ta 
aia äärest surnult. Sellega lõppes ka Kördi Andrese sugu- 
kond. Ja kui Andres oma naisega silmad kinni pani, jagasid 
ligemad sugulased käratsedes varandust. 

Lahvardi Kristjan aga oli oma maja suvistepühadeks 
täitsa korda seadnud ja tõi oma armsa Leenu sinna sisse. 

Vana Metsavahi Tõmm pidas sõna, see on: ta ei annud 
noorrahvale ühtegi varandust ühes. Leenu oli teda selle 
poolest küll palunud, aga Tõmm ütles: ,,Sina oled poolteed 
vastu minu meelt Kristjanile läinud, sellepärast ei saa-sa 
minu käest midagi.“ 

Pulmade ajal oli metsavaht esimest korda hulga aja 
pärast Lahvardi talus. Ta ajas silmad hoopis pärani, kui 
kõike maja elukorda tähele pani. Uued toolid, uued lauad, 
uued sängid, puhas põrand, suured aknad ja üks kamber just 
noorrahva oma päralt. Need ei olnud enam harimata eestlase 
elutoad, vaid haritud rahva omad. Nüüd läksid metsavahi 
silmad lahti, et Leenu kõige parema mehe kihelkonnast ene- 
sele abikaasaks oli saanud. Ta sammus sinna ja tänna ja 
ütles viimaks iseenesele: , Nõnda peab see sündima!“ 

Pulmad olid lühikesed ja rõõmsad, ja pääle nende Leenu 
maja kroon. Kristjan ei sundinud teda kuskil, ei annud pahu 
sõnu, vaid lahke nõupidamine ja palve tegid kõik, ja nii tihti, 
kui isa Lahvardil käis, kinnitas Leenm, et ta nüüd õnnelik olevat. 

Kristjan tegi tööd vana viisi, ja Jumala õnnistus oli 
nähtavalt nende töö juures. Aasta pärast võis Kristjan jälle 
kakssada rubla võlga linnas ära maksta, aga kui suur oli 
ta imetlemine, kui krediitkassa valitsus temale kirja kätte 
andis, mille järele võlg juba makstud ja tema talul nüüd aga 
kroonu- ja vallamaksud üksi maksta olevat. 

»Kes on võla maksja?“ küsis ta ja sai vastuseks, et 
metsavaht Tõmm olevat seda teinud. Kristjan sõitis koju, 
viis kolm kasti häid sigareid äiataadile ja tänas teda süda- 

mest, et kivi nende päält ära veeretanud. Tõmm pani sigari 
põlema, saatis suitsu vastu taevast ja ütles: ,,See oli minu 
pulmakingitus, ja kui kord vanamooriga silmad kinni paneme, 
pärite kõik meie varanduse; kuni aga elame, oleme ise 
selle valitsejad.“ 

»Elage veel sada aastat!“ hüüdis Kristjan. ,Ja kui 
teil abi kuidagi vaja on, siis teadke, et teil minu juures 
tuhat rubla intressi pääl seisab.“ 

»Andku Jumal, et meie seda eladeski ei tarvitaks!“ 
ütles Tõmm pühalikult. 0, Andke selle kapitali kasuraha oma 
lastele kui tarkus maailma ühes; see on minu kõige suurem 
soovimine. Ja täna tunnistan, et mu Leenul sula õigus oli, 
kui ta sind minult endale meheks palus. Oma tuba on püha 
koht ja oma luba jumalik olemine selle sees!“ 

Tähtsamad muudatused tekstis: 


13. Ihk. 6. rida ülevalt: Hääd kõhutäit süüagi pro Mitte hääd 


“ ” 

” ” 

“ ” 

” ” 

” ” 

õ alt: 

» ülevalt: 
- ” 

A alt: 

» ülevalt: 
” ” 


kõhutäit süüa; 

rendiperemehed pro rentperemehed:; 
Neis raudahelais-ohkas meie rahvas 
sajad aastad pro ja ohkasneis raud- 
ahelais sadandeid aastaid; 

pärast sõna katkes vahele jäetud sõnad: , vägeva 
keisri Aleksandri 1 sõna peale“; 

enne sõnu Iga aastaga j.n. e. vahele jäetud: 
Võitja armuline keiser Aleksander | määris vana 
haavade peale mõnda salvi, ja“ ; 

Veel pro veel aga; 

enne Siis saab Vanemuine j. n. e. vahele 
jäetud: ,Sa, maapind, oled juba ligi 200 aastat 
tugeva kotka tiiva all, see kotkas, kes sind jõu- 
dis ära võita ja sind omaks teha, see kotkas 
jõuab sind ka täiesti vabaks teha ja kõik su 
muhud ja veripaised terava noaga maha lõigata 
ja tugevad vaheseinad maha peksta, mis valguse 
ees põigiti seisavad“, ; 

inimeselapsi kange mõduga pro kange 
mõdugainimeselapsi; 

kirikisand pro kiriksand; 

põllu ja heinamaa pro põldu ja hei- 
namaad; 

selle pro seda; 

või pro ehk; 

ta pro teda; 

lauale pro laua peale; 

laual pro laua peal; 

veel natuke pro sugu veel; 

3. rida 


1. 


8. 
8. 


alt: 


ülevalt: 


alt: 


ülevalt : 


alt: 


ülevalt: 


alt: 


vahele jäetud hoopis enne.sõna pahandanud; 
endid minu asjadesse pro mind minu 
rajalt; 

midagi pro ühtegi; 

kõiges looduses pro kõige looduse 
sees; 

kiriku poole pro kiriku; 

selle väikese asja pro seda väikest 
asja; 

teadet pro teadust; 

vähe pro sugu; 

saime pro on meil; 
heina- ja lõikustükid pro heina-tükid 
ja lõikus-tükid; 

keegi pro ükski; 

pärast kirikut pro pääle kiriku; 
natuke pro sugu; 

vähese pro sugu; 

Kevadine rent pro Rent oli kevadel; 
osta pro ära osta; 

kontrahi pro teda; 

kirikuvalla pro kirikumõisa; 

ratta- või pro ratta-puid ehk; 
koduväiks pro koduväimeheks; 
pärast pro peale; 

selle pro seda; 

austuseväärilisem pro austusevää- 
riline; 

vähe pro sugu; 

vähe pro sugu; 

ostan pro ära olen ostnud; 

sugugi kuulnud pro sugugi; 

elate pro saate elama; 

hüüdis ta ja kargas tuppa pro kargas 
ta tuppa; 

jooksis pro kargas; 

teineteist pro üksteist; 

mesileib pro meeleib; 

vastu pro mööda; 

ööhulkujale pro öösi ümber hulkujale; 
naine pro naist; 

ning pro ja; 


/ 


35. Ihk. 11. rida ülevalt 


35. 
35. 
36. 
KA 
37. 


37. 
37. 


38. 


14, 
16. 
17. 

/A 
14. 


14. 
14. 


i 
- 


alt: 


ülevalt: 


alt; 


ülevalt ; 


” 


ülevalt 


alt: 


- püherdab pro püherdab ennast; 
selle pro kasti; 

olete rahul pro saate rahulolema; 
on pro saab olema; 

kasulikkusega pro kasuliku olekuga; 
öökorterit ja leiba võtnud pro mina 
öökorterit ja leiba võtnud olen; 

ei ole pro on; 

pärast sõna ei ole vahele jäetud lause: , Armu- 
line keiser on meie elu küll vangist ja ahe- 
latest lunastanud, aga mäapind on ahelasse jää- 
nud ja teda võib üksinda raha abiga lunastada“. 
nõnda pro nõndasisse; 

Siis võttis ta kambri toa kõrval kä- 
sile pro Oma elumaja toaga ei võinud 
ta ühtegi teha, aga kambri toa kõr- 
vas võttis ta käsile; 

tahus pro tahutas; 

elame pro saame elama; 

on pro saab olema; 
: ON pro saavad olema; 

panevad pro saavad panema; 
huultele pro huulte peale; 
seisavad pro saavad seisma; 

toob palju kannatamist pro saab palju 
kannatust minu peale tooma; 

tuba ise pro aga; < 

pärast sõna ühtlasi välja jäetud: oma põr- 
sastega; 

sada korda kas või ahelas pro sada 
korda ahelas; 
- musu pro suuandmise; 

koju pro koju poole; 

noorikuaeg lõpeb pro noorikuaasta 
läheb; 

pärast sõna jääd vahele jäetud lause: ,Su 
vägev Vene kotkas on juba mõnda põrgu ust 
lahti kiskunud ja valguse kiired tungivad vaevalt 
läbi väravate, aga su oma hooleks jääb vist 
tervet katust päält ära kiskuda ja seda võid sa 
üksi raha abiga ja oma tarkuse rammuga“. 


